
Sra.  Faura;  Engracieta,  Sra.  Rovira;  Dionis,  senyor 
Daroqui;  Peret,  Sr.  Daví;  Senyor  Ramon,  Sr.  Barbosa; 

rreter, N.  N. 

Direcció  escènica  a  càrrec  del  primer  actor  i  di- 
rector En  Josep  Bergés. 


ACTE  PRIMER 


L'escena  representa  la  rebotiga  de  una  bacallane- 
ría  en  el  Mercat  de  la  Boquería.  Al  fons,  gran  vidriera 
mig  tapada  amb  cortinetes  vermelles,  i  una  porta 
que  cada  vegada  que  s'obrirà  's  veurà  la  botiga  del 
bacallaner,  plena  de  llum.  A  l'esquerra,  porta  que 
dona  al  magatzem;  a  la  dreta  dues  portes  més  petites: 
una,  la  de  primer  terme,  que  dona  al  menjador,  i  altra, 
la  de  segon  terme,  que  condueix  a  una  escala  per  a 
pujar  a  les  habitacions,  espècie  de  entressol  interior. 
Damunt  la  primera  porta,  una  finestra  practicable. 

Al  fons,  esquerra,  entre  dos  o  tres  barrils  de  aren- 
gades, unes  balances  altes,  una  estiva  de  bacallans 
tapada  amb  sacs,  un  petit  escriptori  rústeg  amb  un 
tamboret  i  un  aparell  telefònic.  Mes  endavant  una 
taula;  i  a  la  dreta,  primer  terme,  un  vetllador  de 
cosir,  cadires,  etc. 

Esquerra  i  dreta  del  espectador. 


ESCENA  PRIMERA 
Agustina  i  Remei 

(Agustina  cosint  prop  de  la  taula 
i  Remei  prop  del  vetllador .) 

AOUSTINA 
Dona  una  mirada  de  tant  en  tant  a  la  bo- 
tiga, noia. 

REMEI 

Ja  ho  faig,  mare. 

AGUSTINA 

Si  entra  algú,  ja  sortiré  jo,  a  despatxar. 
No  convé  que't  distreguis,  o  sinó  aquest 
còs  no  s'enllestirà  mai. 

REMEI 

Que  no  hi  ha  en  Peret,  al  portal? 

AGUSTINA 

Sí,  que  hi  és;  però  ja  sabs  que  aquesta 
és  l'hora  del  tràfec,  i  n'hi  ha  d'haver  un  que 
no's  mogui  del  barril  de  les  arengades. 


ESCENA  II 
Agustina,  Remei  i  Enqracieta 

Engracieta  entra  pel  fons.) 
ENQRACIETA 

Bon  dia  tingueu! 

AOUSTINA 

Bon  dia  i  bona  hora. 

REMEI 

Hola,  Engracieta!  <:Quins  vents  te  porten? 

ENGRACIETA 

He  deixat  la  taula  un  moment  per  a  venir 
a  cercar  un  xic  de  bacallà;  el  requisit  dels 
pobres,  d'ençà  que  l'heu  apujat.  Que  teniu 
morro  ben  maco? 

AGUSTINA 

Tenim  llavis,  com  tu;  però  si  vols  morro 

remullat,  d'aquell  qu'els  àngels  hi  canten, 
també  te'l  servirem,  aixerida. 

ENORACIETA 

Ai,  gràcies.  Què  us  feu  aquí,  un  còs? 
Filla,  que  és  bufó!...  Per  a  qui  és?...  per 
a  tu,  Remei? 

REMEI 

Per  a  la  mare. 

ENORACIETA 

Oooh!...  Com  farà  engelosir  al  senyor 
Dionís!...  Tot-hom  se  la  mirarà... 

AQUSTINA 

Si  fés  com  vosaltres,  que  us  poseu  escots 
i  trasparencies,  pot-ser  sí  que  s'hi  fixarien 
encara  en  mi.  Avui  les  noies  sembla  que  us 
hagueu  begut  l'enteniment. 

REMEI 

Ja  hi  som! 

ENORACIETA 

Ja  tiren! 

AGUSTINA 

Que  voleu  dir  que  no  hi  toco? 

REMEI 

(A  Agustina.) 

Miri,  mare,  que  demanen.  Me  sembla  que 
és  la  minyona  de  can  Castells. 

AGUSTINA 

Vaja!...  {deixant  la  feina)  més  aviat  m'hi 
hagués  posat.  (  Va  cap  al  fons  i  retrocedeix) 
{A  Engracieta.)  Quant  te'n  posaré  de  morro? 

ENGRACIETA 

Mitja  lliura.  Prepari-me'l,  que  vinc. 

ESCENA  III 
Remei  i  Engracieta 

ENORACIETA 

Que  no  vindràs,  al  davant  del  Repès,  a 
ballar? 

REMEI 

No'n  caldria  d'altre! 

ENGRACIETA 

Diu  que  serà  un  ball  tant  lluit;  que  vin- 
dran tants  joves...  Tots  els  carnicers  del 
Born  i  de  Sant  Antoni. 

REMEI 

Ah,  sí?... 

ENGRACIETA 

Es  dir...  què  dic,  jo,  ximpleta!...  A  tu 
sí  que...  els  joves...  Mentres  n'hi  hagi  un 
que  tu  sabs  i  jo  vui  dir...  ja  ho  tindràs 
tot,  tu. 

REMEI 

Què  t'empatolles? 

ENGRACIETA 

Vaja,  bojota,  no  facis  la  desmenjada,  que 
tot  se  sab.  I  lo  que  no  se  sab  s'endevina. 

REMEI 

Qui  t'empeny? 

ENGRACIETA 

Sí,  dóna;  no  veus  que  aquestes  coses,  als 
ulls  dels    que    també    estimem,   no    poden 

amagar-se?...    {Canviant  de  tó.)  Què?...  ja 
teniu  relacions  formals  amb  en  Peret? 

REMEI 

No  encara;  no  hi  ha  res  fet,  encara. 


ESCENA  IV 
Remei,  Engracieta,  Agustina  i  Vicentó 

AGUSTINA 

{Venint  del  fons  i  portant  mit- 
ja lliura  de  bacallà  emboli- 
cat en  un  tros  de  paper. ) 

Té,  bon  pes.  ^Engracieta  paga.  J  Bona 
minyona.  (A  Remei. )  Aquella  demanava 
anxoves  de  L'Escala  i  veig  que  no  en 
queden. 

ENGRACIETA 
(Fent  gest  d' anar-se 'n.) 

Apa,  si au/... 

VICENTÓ 
(Treient  el  cap  pel  fons.) 

Que  no  despatxen,  en  aquesta  casa? 

AGUSTINA 

L'altre! 

REMEI 

Ja  va,  ja,  Vicentó. 

VICENTÓ 
{Entrant.) 

Hola!...  ets  aquí  carnicera? 

(Li  fa  una  magarrufa.) 

13 


J.   BURGAS 

ENGRACIETA 

Ves-te  a  rentar  les  mans,  fastigós.  Que 
no  ho  veus  que  l'essencia  de  peix  passat 
se't  sent  d'una  hora  lluny?... 

VICENTO 

Fugiu!...  Del  lluç  del  Cantàbric  al  xai 
del  Matadero,  no  sé  què  hi  veus!...  Si  m'em- 
brutes t'emmascaro. 

ENGRACIETA 

Vés!... 

VICENTO 

Quantes  ne  ballaràs  amb  mi,  demà? 

ENGRACIETA 

Si  vas  nét,  no'm  vé  d'una. 

REMEI 

Guarda-li  les  americanes. 

VICENTO 

Tant  me  fa;  ballo  en  samarreta  jo. 

AGUSTINA 
(A  Vicentó.J 

Què  vols?  Afanya't. 

VICENTO 

Un  parell  de  civils,  vui. 

ENORACIETA 

Dongui'ls-hi  dels  més  rovellats. 

VICENTO 

Ep!  Aneu-hi  amb  conte  'amb  això  dels 
civils  rovellats,  que  la  Llei  de  jurisdiccions 
us  penyorarà. 

AGUSTINA 
(Empenyent-lo  cap  al  fons.) 

Au,  passa,  cap  de  trons! 

VICENTÓ 
(Anant-se'n.) 

Apa,  noies,  que  vagi  bé. 

ENORACIETA 
(A  Remet) 
Adéu. 

REMEI 

Adéu,  Engracieta. 

ENORACIETA 

Ah,  i  quan  us  arribi  tripa  de  bacallà 
d'aquella  de  recibo,  aviseu-me,  eh? 

REMEI 

Ja  hi  pensarem. 

VICENTÓ 
(Esperant-la  al  fons,) 

Això  per  la  Quaresma,  dóna. 

ENGRACIETA 
(Anant-se'n  amb  Vicentó) 

Què  dius!...  Feta  amb  pèsols  i  ous  dusos 
i  amb  una  picadeta  d'ametlla  com  jo  la 
faig,  deixa-la  anar!...  Tot  l'any  te'n  lleparies 
els  bigotis!... 

(Se'n  van. 

ESCENA  V 
Remei  i  Peret 

PERET 
(Entrant  pel  fons.) 

Que  és  al  menjador,  el  teu  pare? 

REMEI 

Encara  és  dalt,  me  penso.    Tot  just  s'ha 
llevat. 

PERET 
(Va  de  puntetes  fins  on  seu  Remei,  que  estarà  d'es- 
quena an  ell.) 

M'estimes,  Remei? 

REMEI 

Síiii...    home!...   Quants  cops  m'ho  has 
preguntat  ja,  avui?... 

PERET 

Que't  costaria  molt  demostrar-m'ho? 

(L'abraça  per  darrera.) 

REMEI 
(Puntxant-lo  amb  l'agulla.) 

Té! 

PERET 

Uü...  Apa,  també,  noia.  M'has  punxat. 

REMEI 

T'ensenyaran  d'ésser  llarg  de  dits. 

(Curta  pausa.) 
PERET 

Que  no  ho  sabs?...   Avui  li  parlo. 

REMEI 

Tan  mateix?...  Al  pare?...  No  et  crec. 

PERET 

Estic  decidit.  Decidit  a  dir-li  tot.  Que  fa 
temps  que'ns  estimem,  que'ns  volem  casar 
i  que...  tot,  vaja. 

REMEI 

,;Quin  diable  s'ha  trencat  el  coll  que  et 
sentis  tan  valent? 

PERET 

Ara  hem  d'anar  plegats  al  Moll,  i  pel 
camí  li  abocaré  tot,  i  pel  broc  gros  que  li 
abocaré;  surti  el  que  surti. 

REMEI 

A  l'últim!...  Gràcies  a  Déu  que  et  deter- 
mines. Aixís  han  d'ésser,  els  homes! 

PERET 

Estàs  contenta,  oi? 

REMEI 

Sí,  sí,  que  n'estic.  Sapiguessis  l'alegria 
que'm  dones! 

PERET 

Oh!  sapiguessis  la  que'm  dono  a  mi  ma- 
teix! Ja  estic  cansat  de  dalir-me  inútilment!... 
de  viure  sense  viure!...  de  tenir-te  aprop 
meu  sense  tenir-te!...  He  pensat  que'l  no 
ja  el  tinc  segur. 

REMEI 

Es  clar,  home!...  Quines  ganes  de  perdre 
temps!  ,;Que't  creus  que  no  ho  deuen  haver 
observat,  ja,  que'ns  portem  inclinació? 

PERET 


M'ho  penso;  però  ja  li  coneixes  el  geniot 
Siljaio.  Segons  com  s'ho  prengui,  és  capaç 
de  tirar-me  al  carrer. 

REMEI 

No  serà  tan  dur,.  Sempre  et  creus  lo  pit- 
jor. Amb  els  anys  que  ets  a  casa  i  necessi- 
tan-te  com  te  necessita,  [vols  que  et  des- 
patxi? Ja  s'hi  mirarà,  em  sembla. 

PERET 

Oh,  noia,  és  que  això  de  dos  que  s'esti- 
men, menjar  i  dormir  sota  d'un  mateix 
sostre...  què  vols  que't  digui?...  és  molt 
delicat,  jo  ja  ho  veig;  i  de  molt  compromís. 
Amb  flames  i  esca  no  s'hi  juga;  i  aquí  jo 
soc  la  flama  i  tu  ets  l'esca.  Jo  al  lloc  del 
teu  pare,  pot-ser  faria  lo  mateix.  A  un 
dependent  de  les  meves  circumstancies  pot- 
ser també  el  despatxaria. 

REMEI 

No  so:n  pas  tant  criatures!...  Fins  ara  bé 
hem  fet  bondat;  bé  havem  tingut  enteni- 
ment. 

PERET 

Fins  ara!...  I  d'enteniment  sort  que  tu  en 
tens  per  tots  dos,  que  ets  recatada  i  es- 
querpa de  mena,  que  sinó...  Un  home  se 
sent  bullir  les  sangs  i  ja  sabs  que  devega- 
des  em  descarrilo  i  m'has  de  donar  alguna 
patacada  o  alguna  punxadeta,  com  ara 
mateix. 

REMEI 

Les  meves  patacades  rai,  te'n  fan  poc, 
de  mal. 

PERET 

Tan  poc,  que  quan  me  queixo  és  per 
vici  i  per  escassa  mesura.  Els  pecics,  els 
cops,  i  fins  els  reganys  i  les  males  mirades, 
tot  me  semblen  carícies  quan  venen  de  la 
teva  personeta  bufona... 

REMEI 

Com  que  ho  són. 

PERET 

Que  n'ets  tan,  de  bufona,  que  fins,  si  de- 
pengués de  mi,  et  posarien  a  les  capces  de 
déu,  ja  ho  veus. 

REMEI 

Vés,  boig,  que  ja  ho  sabs  que  n'hi  han 
d'altres  de  més  maques. 

PERET 

No  cap  no  n'hi  ha. 

REMEI 

Sí!...  vés  quantes  no'n  despatxes,  al  dia; 
i  que'ls  hi  dius  coses  boniques,  i  que'ls  hi 
gastes  bromes  grasses... 

PERET 

Bromes  grasses!...  Es  broma  obligatòria 
que  exigeix  l'establiment.  També  sabs  tu 
que  tu  sola  ets  la  reina. 

,  REMEI 

Té  raó,  que  avui  és  el  dia  de  nomenar-la, 
la  reina  dels  Mercats. 

PERET 

Ta  contenta't  amb  ésser  lo  que  ets;  la  rei 
na  del  meu  cor,  la  emperatriu  de   totes  les 
meves  ànsies.  Ah!...  I  demà  els  haig  de  ba- 
llar tots  amb  tu. 

REMEI 

Com  no   tingui   llest   el  còs  de  la   mare, 
rai,  ho  veig  negre. 

PERET 

I  sí,  dóna,  que  l'enllestiràs.  Ja  t'hi  donaré 
un  cop  de  mà,  jo;  porta. 

(tornant-la  a  abraçar.) 

REMEI 

El  cop  te'l  donaré  jo,  si  no  estàs  quiet.  Ja 
veuràs  quina  altra  punxada! 

PERET 

I  què  has  de  fer,  tu! 

REMEI 

Vés,  mira  que   demanen,  i  la   mare  és  al 
portal. 

PERET 

Oi,  ès  veritat! 


(  Va  cap  al  fons  ) 


REMEI 

Quedem  aixís,  eh?... 

PERET 
(Anant-se  'n .) 

Formal;  t'ho  juro! 


20 


EL  PREMI  DE  L'HERMOSURA 


ESCENA  VI 

Remei  i  Dionís  i  després  Ventureta  i 
Peret 

DIONIS 
(Dionís  entra  per  2.*-  dreta.) 

Bon  dia. 

REMEI 

Bon  dia  i  bona  hora,  pare. 

DIONIS 

Com  està  l'esmorzar? 

REMEI 

Està  a  punt.  Ja  pot  anar  al  menjador. 

(Remei  se'n  va  per  l.3-  dreta 
mentres  Ventureta  entra  per 
l'esquerra  i  va  cap  al  fons 
portant  dos  bacallans  ) 

DIONIS 
{A  Remei  ) 

Aquí  mateix,  a  la  tauleta.  (A  Ventureta) 
On  vas,  menut? 

VENTURETA 

A  portar  aquests  bacallans  an  en  Peret. 

DIONIS 

No  són  aquests,  els  de  posar   en    remull. 

VENTURETA 

Ai,  ai!  Bé  ho  dit,  ell,  que   eren   aquests. 

DIONIS 

No  t'ho  pot  haver  dit,  perquè  ell  ho  sab 
millor  que  ningú.  {Entra  Remei  amb  l'es- 

morzar  i  un  porró  que  posa  damunt  la  tau- 
leta, i  torna  al  vetllador.)  Són  els  de  l'altra 
estiva.  (Ventureta  se'n  va  per  l'esquerra.) 
Deixa'ls  aquí,  aquests.  Ja's  despatxaran 
sencers,  o  a  la  menuda,  per  a  esqueixar.  (A 
la  porta  del fons.)  Té,  Agustina!...  Penja'ls, 
aquests  dos. 

AGUSTINA 

{Treu  el  cap  per  la  porta  del  fons   i  pren  els   baca- 
llans.) 

Ja  t'has  llevat,  tu?...    Comte   trobes  del 
dolor? 

DIONIS 

Estic  millor,  sembla. 

AGUSTINA 

Que  no't  fan  l'esmorzar? 

REMEI 

Ja  el  té,  ja. 

(Agustina  se'n  entoma.) 

DIONIS 
{Posant-se  a  menjar.) 

No  us  amoineu;  per  la  gana  que  tinc!... 

(Se  sent  el  timbre  del  telefono.  Pausa.) 

VENTURETA 
(Entrant  per  l'esquerra  amb  dos  bacallans  me's.) 

Senyor  Dionís,  truquen  al  telefono. 

(Dionís  va  per  alçar-se,) 

REMEI 

No's  mogui,  home.  Hi  puc  anar  jo  ma- 
teixa. 

DIONIS 

No.   (A  Ventureta.)   Vés,   digues  an   en 

Peret  que's  posi  al  aparato.  (Yentureta 
se'n  va  pel  fons. — A  Remei)  No  vui  que  hi 
vagis  tu,  quan  no  n'hi  ha  una  gran  necessi- 
tat. De  vegades  és  un  carreter  mal-parlat 
d'aquells  que  a  cada  mot  engeguen  una  in- 
decència. 

REMEI 

Oh,  i  el  cas  que  en  faig,  jo,  de  lo  que 
diuen! 

DIONIS 

Per  no  haver-ne  de  fer  cas,  doncs,  lo  mi- 
llor és  no  escoltar-los. 

/        {Entra  Peret  pel  fons  i  va  al  telefono.) 

PERET 
(^4  Dionís.) 

Bon  dia,  i  bon  profit. 

DIONIS 

Vés,  que  truquen. 

(Segueix  menjant.) 
AGUSTINA 
(Obrint  la  porta  del  fons.) 
Remei! 

REMEI 

Vaig. 

AGUSTINA 

Mira,  que  hi  ha  aquella  senyora  de  Sant 
Gervasi...  {Baixant  la  veus  amb  intenció 
còmica.')  Aquella  dels  bigotis  de  carrabiner! 

(Remei  se'n  va  pel  Jons.) 

DIONIS 
Diga-li  que  està  a  punt  de  venir-ne  del 
fresc,  d'Islandia,  d'aquell  que  al  seu  senyor 
li  agrada  tant.  {Cridant  més.)  Que,  si  vol, 
els  en  enviarem  un  o  dos  aixís  que  arribi. 

PERET 


{Després  de  haver-se  posat  al  telefono  i  haver  comu- 
nicat amb  les  paraules:  uQui  és?.  .  Si,  si...  Ah  nó? .  . 
Molt  bé,  entesos*,  que  haurà  pronunciat  en  veu 
baixa.) 

Truquen  del  Moll.  Diuen  que  avui  no  hi 
ha  carros  disponibles.  Que  haurà  d'ésser 
demà. 

DIONIS 

Yaja!...  Lo  de  sempre!  Ja  m'ho  temia!... 

PERET 

Oh,  i  demà!...  No  et  dic  palla!  Amb  el 
tràfec  de  la  festa,  no  sé  com  arribaran  fins 
aquí  els  carros.  » 

DIONIS 

Truca  an  en  «Canuto»;  pot-ser  ell  ens 
treurà  del  pas. 

PERET 

Ja  ho  he  fet  de  llevada;  els  té  tots  com- 
promesos. 

DIONIS 

Ah,  ja  l'has  trucat?...  Aixís  m'agrada  que 
tingueu  iniciatives.  Que  us  adelanteu  als 
meus  pensaments,  (alçant-se)  Pose't  la  go- 
rra i  l'americana,  que  marxarem  tot  seguit. 
(A  Ventureta,  que  travessa  l'escena.}  Tu, 
menut,  no't  moguis  per  res  de  la  botiga, 
que  les  dones  tenen  feina  per  aquí  dintre. 

(Se'n  va  pel  fons.)  (Teret  se  posa  l'americana  i  la 
gorra.— Entra  Remei  pel  fons  ) 

ESCENA  VII 
Peret   i   Remei 

REMEI 

Us  en  aneu? 

PERET 

Sí,  maca,  ara  mateix.  Hem  d'anar  al  Moll 
1  a  la  Duana. 

REMEI 

Que  hi  pensis,  eh?...  Embesteix-lo,  que 
ara  et  deurà  venir  bé... 

PERET 

Encomana'm  a  Sant  Tomàs  per  a  que 
m'inspiri  una  oratòria  ben  salau. 

REMEI 

Ai,  tan-de-bò  li  trenquis  el  cor! 

PERET 

Això  no  ho  faré  pas.  Un  gendre  que 
trenca  el  cor  al  sogre!...  semblaria  que  fem 
una  pel•lícula  d'aqueixes  instructives!... 

(Teret  se'n  và.) 


ESCENA  VIII 
Remei,  Agustina  i  Ventureta 

(Remei  treu  el  plat  i  el  porró.  -Entra  Agustina.) 
AGUSTINA 

No  sé,  ton  pare,  també...   No  trobant-se 
bé,  perquè  hi  va  a  la  Duana? 

REMEI 

I  tal!...  Com  si  en  Peret  no  fos  prou  bò. 

AGUSTINA 

Fuig,  dóna!... 

REMEI 

Si  està  tip  d'anar-hi! 

AGUSTINA 

Ganes  de  rondar,  ve't-ho-aquí. 

VENTURETA 
(Entrant  pel  fons.) 

Senyora  Agustina!...  Hi  ha  uns  senyors 
que  pregunten  per  vostè. 

AGUSTINA 

Qui  són?  {Guaitant  per  les  cortinetes.) 
Ai!...  me  sembla  que  són  el  parents  de  Vi- 
lanoveta!...  La  tia  Tecla  i  el  séu  marit. 

REMEI 

Sí,  que'ls  són. 

AGUSTINA 
{A  Ventureta.) 

Que  passin;  fes-los  entrar. 

(Ventureta  sen  và  ) 
REMEI 

I  ara!...  Aquests,  per  aquí?... 

AGUSTINA 

Es  estrany  que  no  ho  hagin  escrit,  que 
arribaven... 

ESCENA  IX 

Remei,  Agustina,  senyora  Tecla,  senyor 
Ramon  i  Ramonet 

SENYOR  RAMON 
{Entrant  pel  fons.) 

Hola,  Agustina!... 

TECLA 

Què  feu? 

AOUSTINA 

Què  tal,  Ramon? 

REMEI 

Com  està  tia  Tecleta? 

TECLA 

Be,  i  tu,  Remei? 

SENYOR  RAMON 

Oh,  oh!...   Això  ja  no  és  una  noia.  Això 
és  una  donassa!... 

AGUSTINA 

No  us  fèiem  pas  per  Barcelona.  (A  Ra- 
monet.) I  tu,  Ramonet? 

RAMONET 

Jo  bé;  molt  bé,  tia. 

AGUSTINA 
(per  Ramonet) 

Que  encara  estudia  al  Seminari? 

TECLA 

Ca,  filla!  Ha  penjat  els  hàbits  a  la  figuera. 

REMEI 

Sí?...  Després  d'haver-se  menjat  les 
figues? 

SENYOR  RAMON, 

No;  si  era  una  figuera  que  en  contes  de 
figues  feia  carabaces,  oi,  noi? 

AGUSTINA 

I  què  gran  s'ha  fet! 

TECLA 

Tots  dos,  no  diguis!...  Quina  diferencia, 
eh?...  de  quan  jogaven  a  cuit-amagar,  pels 
carrers  de  Yilanoveta? 

REMEI 

Com  és  que  no  ho  han  escrit,  que  arri- 
baven?... 

AGUSTINA 

I  tal!...  Un  o  altre  hauria  vingut  a  l'Es- 
tació. 

SENYOR  RAMON 

Es  allò...  Aquesta  va  dir:  «donem-los 
una  sorpresa»  i...  fóra  molèsties. 

AGUSTINA 

I  ara!...  No  ho  feu  pas  mai  més!... 

TECLA 

Vols  que  t'ho  digui  clar?...  Mandra  d'es- 
criure que  tenen  els  homenots.  I  tan  paper 
que  embruten  per  coses  sense  sustancia. 

AGUSTINA 

Ai  carat,  de  Tecla!...  Bé  us  quedareu  a 
dinar,  oi?... 

28 


EL  PREMI  DE  L'HERMOSURA 
RAMONET 

No,  això  sí  que  no,  tia. 

SENYOR  RAMON 

Ja'ns  dispensareu  aquesta  vegada. 

TECLA 

Som  tres,  i  seria  abusar. 

AGUSTINA 

I  ara!...  Amb  nosaltres  aquests  compli- 
ments?... Ni  que  fóssiu  mitja  dotzena,  què 
vol  dir!... 

SENYOR  RAMON 

Ademés,  el  noi  té  el  capritxo  de  menjar 
en  un  restaurant  d'aquets  del  «tango»,  i 
volem  doriar-li  aquest  gust. 

RAMONET 

Sí,  sí,  tia. 

AGUSTINA 

Tira  peixet,  de  fonda!...  Senyal  que  les 
coses  us  van  bé... 

SENYOR  RAMON 

Psè!...  Fem  de  tot. 

TECLA 

I  en  Dionís? 

AGUSTINA 

Ara  mateix  se  n'ha  anat. 

SENYOR  RAMON 

Tan  enfeinat,  ell!...  De  cap  al  negoci! 

AGUSTINA 

Què  s'ha  de  fer!., .  Però,  vaja,  ara  en  Pe- 
ret  el  descansa  molt;  ja  dorm  sempre  que 
té  sòn,  ara. 

TECLA 

Ja  és  hora,  que  mira  que  us  en  heu  fet, 
de  tips  de  treballar!...  i  de  guanyar  di- 
ners!... 

AGUSTINA 

Xo  tants,  no  tants!... 

TECLA 

Yaja,  dóna...  que  no  us  en  demanarem 
cap. 

SENYOR  RAMON 

No;  no  pot  dir-se  que  mal  profit  us  facin, 
per  això,  no!... 

AOUSTINA 

Porta  molt  gasto  un  establiment  com  el 
nostre,  i  sembla  que  no. 

VENTURETA 
(Des  de  el  fons.) 
Senyora  Agustina!... 

AGUSTINA 
(Guaitant  al  fons.— A  Remei.) 

Ai,  mira,  noia,  que  hi  ha  aquella  senyora 
de  la  moixama. 

REMEI 

Dispensin. 

(Se'n  va  pel  fons  ) 
TECLA 

Fes,  fes,  dóna. 

AGUSTINA 
(A  Tecla.) 

Es  una  bona  parroquiana  que  se  l'ha  de 

treballar  molt  de  palica,  sabs? 

TECLA 

Vés,  vés,  i  ara! 

SENYOR  RAMON 

No  estigueu,  per  nosaltres,  no. 

(Agustina  se'n  va.) 


ESCENA  X 
Tecla,  Ramon  i  Ramonet 

TECLA 
{Baix  a  Ramon  amb  cert  misteri.) 

No  havent-hi  en  Dionís,  errada! 

SENYOR  RAMON 

Ja  t'ho  he  dit;  els  dematins  és  inútil. 

TECLA 

Oh,  i  al  davant  de  la  noia,  Déu  me'n 
guard  de  parlar-los-en.  Segons  com  s'ho 
prengués... 

SENYOR  RAMON 

Deixa-ho  per  mi.  Les  coses  s'han  de  sa- 
piguer  fer  amb  política.  Conquistar  una 
noia  i  un  dot  vol  diplomàcia. 

TECLA 

Amb  això  tens  raó.  La  prova  és  que, 
essent  com  ets,  vares  saber  conquistar-me 
an  a  mi. 

SENYOR  RAMON 

Sí,  però  tu  eres  noia  a  seques. 

TECLA 

Què  vols  dir? 

SENYOR  RAMON 

Que  no  tenies  altre   dot   que  els  quatre 

quartos    que't  va  donar  la  Naturalesa;  eres 
una  noia  revinguda  i  res  més. 

TECLA 

Poca  solta! 

SENYOR  RAMON 

Lo  primer  que  hem  de  procurar  és  que 
entre  la  Remei  i  el  nostre  Ramonet  hi  hagi 
contacte.  Sense  contacte  no  hi  ha  estima- 
ció possible. 

TECLA 

Bé,  però  <;quin  contacte  vols  que  tinguin 
els  meus  fills,   l'un  aquí   i  l'altre   a  Yilano 
veta?... 

SENYOR  RAMON 

Santa  Llúcia!...  Sóc  home  previsor.  An 
En  Dionís  li  proposaré,  que  se'm  quedi  el 
noi  per  dependent. 

TECLA 

Quin  disbarat!...  El  nostre  noi,  tot  un 
senyoret,  posar-se  a  despatxar  arengades  i 
bacallà  remullat? 

RAMONET 

Ah,  no,  papà!  Això  sí  que  no. 

TECLA 

Perquè  l'hem  educat?...  Per  què  l'hem 
criat  amb  finura,  doncs?...  Això  és  no  tenir 
cervell!... 

SENYOR  RAMON 

No  siguis  bleda  assoleiada,  aixís  m'ho 
fas  dir.  Dependents  n'hi  han  de  moltes 
menes.  Res  de  tenda;  que  li  porti  els  comp- 
tes, l'administració... 

TECLA 

Ah,  aixís  encara! 

SENYOR  RAMON 

I  doncs!...  En  Dionís  no  hi  pot  trobar 
inconvenient,  tractant-se  de  nosaltres.  Ell 
se'l  queda,  encara  que  sigui  sense  sòu;  jo  ja 
donaré  instruccions  al  noi...  i  lo  demés  ja 
vindrà  per  sí  sol  i  pel  seus  passos  comptats. 

TECLA 
(A  Ramonet.) 

I  tu,  eh?.,,  vès  que  no  ens  facis  quedar 
malament  ara.  Ja  veus  que  la  noia  s'ho  val. 

SENYOR  RAMON 

Qui,  ell?...  ai,  pobriçó!  Si  ni  menos  se'n 
deu  haver  adonat. 

TECLA 

No  t'hi  has  fixat?...  Eh?...  Digues,  ca- 
rrincló. T'agrada  o  no  t'agrada?...  Sigues 
franc... 

RAMONET 

Jo...  jo  ja  ho  saben,  ja'ls  ho  tinc  dic... 
Jo...  la  Raquel!... 

SENYOR  RAMON 

Ja  surt  amb  aquella!... 

TECLA 

I  quina  desgracia  tenim  amb  aquest  bor- 
degaç!  Ni  mai  que  hi  haguessin  vingut  cu- 
pletistes  a  Vilanoveta!... 

RAMONET 

Però,  papà...  No'm  diuen  que  sigui  franc? 
Doncs    ho    soc.    Que'm    convé    la    Remei? 

Doncs  la  Remei!...  Lo  que  més  convingui. 

SENYOR  RAMON 

Calla!...  Calla!...  O  sinó  aquí  mateix... 

{L'amenaça, ) 
TECLA 
{A  Ramon) 

No  et  sulfuris,  que  venen. 

SENYOR  RAMON 
{A  Ramonet.) 

Mut,  doncs,  i  a  fer  el  que't  manin. 


ESCENA   XI 
Els  mateixos,  Agustina  i  Remei 

AGUSTINA 

Bé,  bé!...  Ai  caratsus!...  Yès  qui  us  ha- 
via de  fer  per  aquí!  Ja  era  hora  que'ns  el 
tornéssiu  a  portar  el  noi,  tan  mateix. 

TECLA 

Aquí  el  tens.  Tot  un  home. 

AGUSTINA 

Però...  no  sé,  amb  la  manera  de  mirar  i 
de  fixar-se  sembla  com  si  fos  curt  de  vista 
aquest  xicot. 

TECLA 
{Apart.) 

Curt  de  tot,  és;  ja  ho  pots  ben  dir. 

SENYOR  RAMON 

Es  apocament,  no  en  feu  cas. 

AOUSTINA 

Jo  el  feia  un  xicot  tot  desprès,  doncs. 

TECLA 

Ai,  el  meu  fill!...  Criat  amb  el  sant  temor 
de  Déu,  què  vols  que  siga? 

SENYOR  RAMON 

Cusit  sempre  a  les  faldilles  de  sa  mare, 
amb  cinc  anys  de  Seminari... 

TECLA 

I  després,  els  nois,  a  fóra,  en  les  viles 
subalternes,  ;quina  picardia  vols  que  apren- 
guin?... Oh,  i  ara  que  dius...  <:No  us  vàrem 
enviar  el  retrat  que's  va  fer  fer  amb  la  me- 
dalla de  la  Congregació? 

AGUSTINA 

No;  no'l  devieu  enviar.  Ei!  que  jo  recordi. 
;Yeritat  noia? 

REMEI 

No  el  vam  rebre,  no,  tia. 

SENYOR  RAMON 

Aquests  correus!... 

TECLA 

Aquests  homes  de  casa,  pots  dir.  Ja  he  fet 
bé,  jo,  de  dir-li  que  se'n  fiqués  un  a  la  but- 
xaca. Ramonet,...  ensenya'ls-hi  el  retrat  a 
la  tia  i  a  la  cosineta. 
(Ramonet  butxaqueja  i  allarga  un  retrat  a  la  Remei.) 

REMEI 
{Amb  una  gran  rialla.) 

Ja,  ja,  ja,  ja,  ja!... 

AGUSTINA 

I  ara,  noia!...    Una  mica  més  de  forma- 
litat!... 

TECLA 
{Seriosa.) 

Tant,  fa  riure,  un  retrat  de  congregant? 

REMEI 

Sí!...  Miri-se'l;  miri  quin  apocament. 

(Esverament  de  Ramon  i  Tecla.) 

AOUSTINA 

Ai,  Jesús!...  Si  sembla  una  cupletista! 

(Riu.) 

TECLA 

Dóna,...  veiam... 

SENYOR  RAMON 

Però...  i  ara!... 

TECLA 

Ha  estat   una   tribucació...    No    és  d'ell, 
aquest  retrat;  és  de  son  pare. 

SENYOR  RAMON 

(A   part.)  Meu?...    Gràcies!...    Tira'm  el 

mort  a  sobre!  {Fingint.)  Sí,  sí,  es  meu!... 

(Prenent-lo  i  ficant -se' l  a  la  butxaca.) 

TECLA 
Res,  que'ns  l'hem  tornat  a  descuidar. 

AGUSTINA 

No  vé  d'aquí. 

RAMONET 

Ja'ls  hi  enviarem. 

TECLA 
(A  Ramonet.) 

Noi,  eh?...  que  hi  pensis. 
36 


EL  PREMI  DE  L'HERMOSURA 


ESCENA  XII 
Mateixos  i  Engracieta 


ENGRAC1ETA 
{Entrant  pel  fons.) 

Senyora  Agustina!...  Senyora  Agus- 
tina!... On  és  la  Remei?...  Ai,  filla,  no  puc 
ni  respirar  de  corrents  que  vinc. 

REMEI 

Què  passa? 

ENGRACIETA 

No  ho  sabeu  encara?...  No  sabeu  res?... 
( A  Remei)  T'han  fet  reina! 

AGUSTINA 

Han  fet  reina  del  mercats  a  la  Remei? 

REMEI 

Vés  a  burlar-te  d'una  altra! 

AGUSTINA 

A  la  meva  filla? 

ENGRACIETA 

De  debò!  L'han  fet  reina. 

AGUSTINA 
{Mig  desmayant-se.) 

Ai,  no  sé  què  m'agafa! 

SENYOR  RAMON 
(Amb fingida  sorpresa.) 

La  Remei,  reina? 

TECLA 
( També  fingint.) 

I  ara!...  Quina  sorpresa!  Ramonet!...  que 
no  ho  has  sentit?  Reina,  la  teva  cosina. 

RAMONET 
{Indiferent.) 

Ah!... 

REMEI 
(A  Engracieta) 

T'equivoques,  dóna. 

ENORACIETA 

Us  ho  juro.  M'ho  acaba  de  fer  saber  el 
del  Repès,  que  ha  parlat  amb  un  del  Jurat. 
Ui!...  Quin  xibarri  hi  ha  per  tota  la  Bo- 
quería! 

AGUSTINA 
{A  Remei,  menjant-se-la  a  petons.) 

La  Reina!...  la  més  maca  de  totes!...  el 
premi  de  l'hermosura!.. . 

TECLA 

Ai,  quina  alegria  que'm  dones!... 

SENYOR  RAMON 

Anem,  que  sigui  la  enhorabona!... 

ENORACIETA 

Que  consti  que  se'l  mereix.  Aquest  any 
s'ha  fet  justícia.  {A  Ramon.)  Figuri's  vostè 
que  fins  ara  sempre  l'havien  donat  a  les 
carniceres. .. 

SENYOR  RAMON 

Els  regidors  sempre  miren  on  hi  ha  més 
bon  tall. 

AGUSTINA 

Què  voleu  que  us  digui?...    Es   una  cosa 

tan  repenta  i  tan  grossa  que'm  resisteixo  a 
creure-la.  No  sé  em  sembla  que  no  pot  ésser. 

REMEI 

No,  mare;  fa  bé.  Fins  que'm  vegi  amb  la 
corona  al  cap  no  hi  vulgui  posar  fè. 


ESCENA  XIII 
Mateixos,  Ventureta  i  tot  seguit  Vicentó 

VENTURETA 
(entrant  corrent  pel  fons) 

Que  és  veritat  això  que  diuen?.. . 

SENYOR  RAMON 

Què  diuen,  menut? 

VENTURETA 

Que  a  la  Remei  l'han  fet  reina  de  no  sé 
què?... 

AGUSTINA 

Sí,  Ventureta,  sí. 

VENTURETA 

Del  bacallà? 

REMEI 

Dels  mercats.    Però   encara  no  ho  sabem 
oficialment. 

VENTURETA 

Tan  de  bò!  Avui  fos  i  demà  festa!... 

SENYOR  RAMON 

Ja  cal  que  t'engiponis  amb  lo  bó  i  millor, 

que'm  sembla   que  tu   li  hauràs  d'aguantar 
el  ròssec. 

VENTURETA 

Què  diu?...  Fins  la  samarreta,  em  mudaré 
aquell  dia!.. . 

VICENTÓ 
(Entrant  pel  fons;  crit  de  joia.) 

Vaja,  que  per  molts  anys! 

REMEI 

Gràcies. 

AGUSTINA 

Gràcies,  noi... 

VICENTÓ 
(A  Engracieta.) 

Ja  veig  que  te  m'has  adelantat;  ja'ls  hi 
has  portat  tu,  la  noticia?.  ..Jo  que  volia  ésser 
el  primer!... 

ENORACIETA 

Has  fet  tard,  peixater. 

REMEI 

Tan  se  val;  és  d'agrair  igualment. 

AGUSTINA 

Ja  ho  sabem,  ja,  encara  que  no  s'hagi  fet 
públic. 

VICENTÓ 

Oh,  deixeu-ho  anar,  que  sapiguent-ho 
aquesta  rai...  {Per  Engracieta.)  aviat  ho 
sabrà  tot  Barcelona. 

ENGRACIETA 

On  va  aquest!...  {li  venta  patacada.} 
Qualsevol  diria  que  soc  una  xerraire... 

VICENTÓ 

Xerraire,  no;  enraonadora,...  parlamen- 
taria. 

SENYOR  RAMON 

Bé  prou  que  n'aniràn  plens  els  diaris. 

AGUSTINA 
(^4  Ramon.) 

Vols  dir?...  Els  diaris  i  tot? 

VICENTÓ 

Vaja,  Agustina...  Que  en  deveu  estar  de 
cofoia  i  satisfeta! 

AGUSTINA 

Figura't! 

TECLA 

Es  clar,  que  sí. 

VICENTÓ 

Ni  amb  tres  matalassos,  oi?...  I  es  com- 
prèn. Pensar  que  tot  aquest  bé-de-déu  de 
magestat  ha  sortit  de  vós;  que  l'heu  posada 
al  món...  Ah,  us  ho  confesso,  si  jo  li  ha- 
gués posada,  també  n'estaria. 

AGUSTINA 

Poca-solta! 

ENGRACIETA 

Ja  m'hauria  agradat  veure-ho,  com  li  po- 
saves, al  món. 

VENTURETA 

{Truquen  al  telefono.) 
Senyora  Agustina,  el  telefono. 

REMEI 

Que  és  boig,  aquest  Vicentó. 

{Tots paren  atenció  al  telefono.) 

AGUSTINA 
(Al  telefono.) 

«Ah,  és  vostè?...  Digui,  don  Tomàs... 
Déu  meu!...  Gràcies...  Està  bé...  Moltes 
gràcies.  Passi-ho  bé. ..  M'alegro  de  veure'l.» 

SENYOR  RAMON 

Estàs  ben  segura  que'l  veus?... 

AGUSTINA 

El  director  del  Mercat,  que  ens  comunica 
semi-oficialment  la  bona  nova. 

V1CENTÓ 
(A  Remei.) 
Ho  veus? 

REMEI 

Ara  sí  que  ho  crec  que  deu  ésser  veritat!.. . 

ENGRACIETA 

I  es  clar,  dóna! 

AGUSTINA 

Reina!...  La  reina!!... 

VICENTÓ 

Jo,  al  rebre  la  primera  noticia,  que  me 
l'ha  duta  la  Milia,  la  cigronaire  de  Jerusa- 
lem, ja  la  coneixeu!. ..  no  sé,  m'ha  agafat 
com  una  mena  de  cosa,  que  devia  ésser  la 
mateixa  alegria,  que  fins  he  plorat. 

AGUSTINA 

Ara  vès  jo,  que  li  sóc  mare. 

TECLA 

Què  dius?...  N'hi  ha  per  tenir  un  tropell. 

AGUSTINA 
(A  Remei.) 

Diu  don  Tomàs  que  demà  una  comissió 
oficial  vindrà  a  portar-te  el  nomenament. 

SENYOR  RAMON 

Es  lo   que  s'acostuma.   Una  comissió  de 
gala  amb  municipals  de  cavall. 

AGUSTINA 

Municipals  de  cavall  i  tot?... 

VICENTÓ 

Sí;  però...  ei!...  a  l'establiment  no  hi  en- 
traran els  cavalls.  Se  quedaran  a  fóra. 

SENYOR  RAMON 

Es  clar;  a  fóra,  amb  la  musica! 

{Vicenta  taral•leja  el  comença- 
mtnt  de  la  tAlarxa-Reiah.) 

AGUSTINA 
Reis  del  cel!...  Musica,  també? 

TECLA 

I  doncs?. . . 

VICENTÓ 

I  fins  pot-ser  el  senyor  bisbe  vindrà,  si 
no  té  gaire  feina. 

AGUSTINA 

Ja  cal  que  t'empolainis  amb  lo  millor. 

ENGRACIETA 

Ja  ho  crec.  I  pentinat  de  pentinadora. 

TECLA 

Què  vol  dir,  de  pentinadora?...  De  reina. 

REMEI 

Té  raó;  i  el  vestit?,.,  quin  me  posaré?... 

AGUSTINA 

Ai  no  ho  sé,  filla! 

ENORACIETA 

Tu  diràs  com  van,  les  reines. 

TECLA 

Xo  tindrà  pas  temps  de  fer-se'n  cap. 

AGUSTINA 

Què  ha  de  tenir,  criatura!... 

REMEI 

Hauria  d'ésser  blanc,  me  sembla. 

ENGRACIETA 

Les  reines  que  surten  a  les  òperes  bé  hi 
van,  de  blanques.  {A  Vicentó.)  Oi,  tu? 

VICENTÓ 

No  ho  sé;  no  més  conec  la  Marina,  jo. 
(Cantant)     «Costas  las  de  Levante...» 

AGUSTINA 
{Cridant) 

Ventureta! 

VENTURETA 

Què  mana? 

AGUSTINA 

Arriba't  a  cala  modista,  la  senyora  An- 
geleta,  que  vingui  desseguida. 

REMEI 

Si  no'm  pot  fer  res  més,  que  m'arregli 
el  vestit  d'ara  fa  dos  anys,  el  de  la  festa 
major  del  Papiol. 

AGUSTINA 

.Si  no  et  vindrà,  dóna! 

REMEI 

Sí,    mare;   estava    més    grassa    que    ara, 
aleshores...  jno  se'n  recorda? 

AOUSTINA 

Però,  i  el  mantó?   i  la   cua?...    Una  reina 
sense  cua  és  com  un  gall  sense  cresta. 

REMEI 

Doncs,    no  et   moguis,    Yentureta.  M'hi 
arribaré  jo  mateixa  amb  un  salt. 

AGUSTINA 

I   els  guants?   Pensa  en  comprar-te  uns 
guants  blancs. 

ENORAC1ETA 

De  la  pentinadora  ja  me'n  encarrego  jo. 
Adéu;  fins  després. 

V1CENTÓ 

Ah,  jo  et  segueixo. 

AGUSTINA 
(Per  Vicentó  i  Engracieta) 

Sempre!...  Sempre  estalonant-la!  Ja  aca- 
barà amb  matrimoni  tot  això. 

.    ENGRACIETA 

Qui  sab!  M'han  dit  que  no  ho  digués. 

VICENTÓ 

Mentres   no'ns  casem    per  la   Quaresma 
rai,  ningú  hi  tindrà  res  a  dir. 

AGUSTINA 

Aleshores  sí  que  la  faríeu  bona!...    Carn 
i  peix!... 

VICENTÓ 

Quina  barreja!... 

(Vicentó  i  Engracieta  se'n  van  ) 

TECLA 

Ah,  escolta,  Remei,  jo  per  alguna  cosa 
et  soc  padrina.  La  diadema  corre  pel  meu 
compte;  jo  te  la  regalo. 

REMEI 

Ai,  gràcies!. .. 

AGUSTINA 

No,  dóna!...  per  que  ho  feu?...  quines 
ganes!... 

TECLA 

Sí,  sí;  avui  mateix  li  comprarem. 

AGUSTINA 

]a  ho  veus,  nena,  quins  oncles  més  rura- 
bosos! 

SENYOR  RAMON 
(Baix  a  Tecla.) 

Xo  t'excedeixis,  que  tu  sempre  ets  massa 
generosa. 

AGUSTINA 

Apa,  vés  a  dalt  i  arregla't  una  mica.  Xo 
veus  que  ara  vindran  persones  de  rango  i 
no  les  pots  rebre  aixís,  amb  aquests  mane- 
guins  i  aquest  devantalot? 

REMEI 

Just!...  I  si  demanen,  sortiré  a  despatxar 
arengades  amb  el  vestit  de  les  festes  i  els 
guants  posats?... 

AGUSTINA 

I  qui  t'ho  diu  que  hagis  de  sortir  a  ven- 
dre, eh? 

TECLA 

I  tal!  Si,  segons  com  vagi:  pot-ser  ja  no 
n'hauràs  de  despatxar  mai  més  d'arengades. 

AGUSTINA 

No  és  això!...  que  no  hi  soc  jo,  per  ven- 
tura? 

SENYOR  RAMON 

Tu  no  has  de  fer  res  avui.  No  més  que 
deixar-te  contemplar. 

REMEI 

Apa,  també!...  no  se'n  burlin! 

AGUSTINA 

Què'ns  hem  de  burlar,  criatura,  si  de 
bona  gana  ens  canviaríem  amb  tu  per  ésser 
al  teu  puesto!.. .  Au,   a  dalt,   romancera!... 

VENTURETA 
(Entrant  pel  fons.) 

Demanen,  senyora  Agustina. 

AGUSTINA 

Despatxa-la;     despatxa-la     tu    mateix. 

Digues  que   no  estem  per  res  avui.    Que 

això  ja  no  ho  és  una  bacallanería,  sinó  una 

Casa  Reial,  un  palau,  el  palau  de  la  meva 

filla,   que   és  la  Magestat  de   la   guapesa. 

(Ventureta  se'n  va  pel  fons.}  Ai,  senyor!... 

si  ni  sé  ja  el  que'm  dic,  de  tan  borratxa  de 

alegria.  (Anant-sé1  n  darrera  de  Remei.)  La 

reina!...  La  reina!!... 

(Remei  i  Agustina   se'n  van  per 
2*  dreta.) 

ESCENA   XIV 
Ramon,  Tecla  i  Ramon et 

SENYOR  RAMON 

Ara  et  torno  a  preguntar:  Què  me'n  dius 
de  la  teva  cosina? 

RAMONET 

Ah,  que   ha  crescut  molt,  d'ençà  que  no 
l'havia  vista. 

TECLA 

Tanoca! 

SENYOR  RAMON 

I  no  se't  acut  res  més? 

TECLA 

T'agrada  o  no  t'agrada? 

RAMONET 

M'agrada,  però...   m'agrada  més  la   Ra- 
quel. 

TECLA 

Però  que  no  ho  veus    que  a  tu  et  corres- 
pon una  noia  del  teu  braç? 

SENYOR  RAMON 
(A  part.) 

Es  veu  que   se  les  estima  més  de   cama, 
que  de   braç. 

TECLA 

Pensa-t'hi  bé,  Ramonet. 

RAMONET 

Jo...  Jo  lo  que   vostès  vulguin.  Ja'ls  hi 
tinc  dit. 

TECLA 

Nosaltres  volem  lo  que't  convé;  i  lo  que't 
convé  és  la  Remei. 

RAMONET 
(A  part.) 

Remeis  en  aquesta  hora?...  No  estic  pas 
malalt. 

SENYOR  RAMON 
{Baix,  amb  cert  misteri  ) 

Tu  deixa  fer,  ximplet.  Si  té  diners,  que 
és  lo  que  busquem,  t'hi  cases.  Després, 
amb  quartos,  ne  trobaràs  tantes  com  vul- 
guis, de  Raquels. 

TECLA 

Creu  a  ton  pare,  noi,  que  ell  té  expe- 
riència de  la  vida. 

RAMONET 

No  dic  pas  que  no.  Ja'ls  hi  tinc  dit.  Lo 
que  més  convingui.  Si  m'hi  haig  de  casar, 
m'hi  caso,...  però  a  disgust. 

SENVOR  RAMON 

Prou!...  El  gust  ja  li  aniràs  trobant. 


ESCENA  XV 
Mateixos  i  senyor  Arderius 

SENYOR  ARDERIUS 
{Entrant  pel  fons.) 

Oh,  l'amic  Ramon  de  Vilanoveta! 

SENYOR  RAMON 

Què  tal?... 

TECLA 

Senyor  Arderius! 

SENYOR  ARDERIUS 

Senyora... 

TECLA 
(Presentant  a  Ramonet) 
El  noi! 

SENYOR  ARDERIUS 

Tan  gust,  pollo.  (Se  saluden.)  Ja  ho  veuen 
Ja  la  tenim  reina. 

SENYOR  RAMON 

Tan  mateix  s'ha  pogut  conseguir?... 

TECLA 
(Baix.) 

Xo  hi  veuen  de  cap  ull.  Sa  mare,  l'Agus- 
tina, no  cab  a  la  pell. 

SENYOR  ARDERIUS 

Les  mares  sempre  són  mares. 

TECLA 

Xo'ns  estranya  per  això.  Sempre  ha  sigut 
una  dóna  molt  vanitosa.  L'orgull  la  perd. 

SENYOR  ARDERIUS 

Per  això,  que  també  els  conec,  he  pensat 
vés-hi  tu  mateix.  Se'n  faran  creus  de  que  jo, 
tot  un  senyor  tinent  d'alcalde,  visiti  a  un 
bacallaner. 

SENYOR  RAMON 

Sí,  pero  ara  en  Dionís  no  hi  és. 

TECLA 

I  elles  estan  enfeinades.  Valdrà  més  que 
torni. 

SENYOR  ARDERIUS 

Tornaré  demà,  després  d'enviar-los  el 
nomenament. 

TECLA 

Just;  un  diploma  ben  gros;  no  hi  planyi 
pergamí,  creguim.  Com  més  gros,  més  efec- 
te els  hi  farà. 

SENYOR  ARDERIUS 

Serà  inmodestia,  però  puc  ben  dir  que, 
gràcies  als  meus  esforsos,  ha  prevalescut 
la  recomanació  de  vostès. 

TECLA 

Gràcies. 

.     SENYOR  RAMON 

Gràcies. 

SENYOR  ARDERIUS 

Ara,  en  justa  correspondència... 

TECLA 

Vol  callar,  senyor  Arderius!... 

SENYOR  RAMON 

Favor  amb  favor  se  paga. 

SENYOR  ARDERIUS 

Espero  el  sèu  apoi  en  les  pròximes  el•lec- 
cions.  Ja  sé  que  vostè  és  una  potencia  en 
el  districte. 

SENYOR  RAMON 

Disposo  a  la  ratlla  de  sis  cents  vots! 

TECLA 

Deu  n'hi  doret! 

SENYOR  ARDERIUS 

Es  la  balançada!...  {despedint-sé).  Senyor 

Ramon...  Donya  Tecla...  Passi-ho  bé,  jove. 

RAMONET 

Passi-ho  bé. 

TECLA 

Passi-ho  bé,  senyor  Arderius. 

SENYOR  RAMON 

Fins  demà. 

{L'acompanyen  a  la  botiga  ) 

AGUSTINA 
(Agustina  entra  per  2.*-  dreta.) 
Que  us  en  aneu? 

SENYOR  RAMON 

No  encara. 

TECLA 

Vès  que't  demanen,  Agustina. 


ESCENA  XVI 
Agustina  i  un  Fotògraf 

AGUSTINA 

Endavant,  passi,  si  és  servit. 

UN  FOTÒGRAF 
{Entrant  amb  la  maquineta  ) 

Amb  el  permís.  Senyora,  un  servidor  és 
el  corresponsal  gràfic  de  La  Llanterna 
Mundial,  revista  que's  publica  simultània- 
ment a  Madrid,  París,  Londres,  Barcelona  i 
Esparraguera. 

AGUSTINA 

Ah,  ja!... 

UN  FOTÒGRAF 

Venia  amb  l'encàrreg  exprés  de  fer  un 
retrat  de  la  seva  hermosa  i  distingida  filla, 
la  reina  dels  Mercats. 

AGUSTINA 

Bé,  molt  bé!...  Segui,  faci  el  favor. 

UN  FOTÒGRAF 

No;  no  cal;  no's  molesti.  Nosaltres,  els  sa- 
cerdots de  l'informació  gràfica  no  tenim 
temps  de  plantar  pins.  Ara  mateix,  el  sa- 
grat deure  m'obliga  a  ésser  aquí  i,  si  molt 
convé,  a  l'altra  part  de  Barcelona  ja  m'espe- 
ra una  altra  desgracia.  Ens  devem  al  públic, 
nosaltres;  som  aixís. 

AGUSTINA 

I  ho  posen  de  franc  això,  al  diari? 

UN  FOTÒGRAF 

En  altres  temps,  s'estilava,  sí,  senyora. 
Avui  no  s'acostuma. 

AGUSTINA 

Be,  és  clar,  la  cosa  dèu  portar  el  seu 
gasto...  Es  comprèn.  I  quant  ens  vindria  a 
resultar,  fet  i  fet? 

UN  FOTÒGRAF 

Segons.  Miri,  veu?  (Es  treu  un  diari  de 
la  butxaca.)  Això  és  el  periòdic.  Un  quart 
de  plana,  dues  centes  pessetes;  mitja  plana 
amb  orla  d'escardots,  tres  centes;  i  una 
plana  sencera,  amb  la  vista  de  l'establiment 
per  fons,  que  seria  un  gran  anunci  per  a 
vostès,  cinc  centes  pessetes. 

AGUSTINA 

Ja  són  diners!  Déu  n'hi  dó  de  la  pico- 
çada! 

UN  FOTÒGRAF 

Ah,  però  podria  ben  dir  que  lo  que  es 
fa  per  la  seva  filla  no  es  fa  per  la  reina  de 
Espanya. 

AGUSTINA 

Xo  li  dic  pus  que  no.  Això  del  fons  amb 
l'establiment,  que  es  veges  bé  el  nom  de 
Pesca  salada  i  les  estives  de  bacallans,  no 
es  pensi,  ja  li  agradaria,  ja,  al  meu  marit... 
En  fi,  qui  sab?...  En  parlaré  amb  ell  i  què 
diantre,  un  dia  és  un  dia!...  Sí,  sí!  Ja  ho  pot 
donar  per  fet. 

UN   FOTÓORAF 

Amb  el  seu  permís,  doncs,  començaré 
per  treure  la  vista  de  la  fatxada,  i  més 
tard... 

AGUSTINA 

Vostè  mateix.  Que  ha  de  sortir  a  fóra  al 
portal,  la  noia? 

UN   FOTÒORAF 

No;  no,  senyora. 

AGUSTINA 

Es  que  ara  es  vesteix,  sab?...  Va  només 
que  amb  el  refà jo. 

UN  FOTÒGRAF 

No  cal.  A  la  senyoreta  la  farem  després, 
sola,  i  vestida  de  reina.  I  l'enclastarem  da- 
munt de  la  botiga.  Són  martingales  que 
fem  amb  les  fotografies,  sab?... 

{Entren  Ramon,  Tecla  i  Ramonet.) 

AGUSTINA 

Corn  vulgui;  ja  ho  sab,  doncs. 

UN  FOTÒGRAF 

Fins  després. 

(Se'«  va  pel  fons.) 
AGUSTINA 
(Sola) 

Aü...  Enclastada!...  Ja  em  sembla  que  la 


veig! 


ESCENA  XVII 
Agustina,  Tecla,  Ramon  i  Ramon  et 

AGUSTINA 

Tant  mateix  li  voleu  regalar  la  diadema 
a  la  Remei? 

TECLA 

Sí,  dóna.  Jo  li  sóc  padrina. 

SENYOR  RAMON 

Ara  parlàvem  d'anar-la  a  comprar. 

AGUSTINA 

Quant  penseu  gastar-hi? 

TECLA 

Ave  Maria!  No  ens  vindrà  pas  de  vint  ni 
de  quaranta  duros!  Oi,  Ramon? 

AGUSTINA 

Veureu  perquè  us  ho  deia...  Havia  pen- 
sat, perquè  fés  més  patxoca,  sabs?  que  amb 
els  mateixos  quartos  que   hi   voleu   gastar, 

jo  hi  puc  ajudar  per  a  que  quedi    una  cosa 
regia,  ben  distingida. 

SENYOR  RAMON 

Explique't. 

TECLA 

Parla. 

AQUSTINA 

Vosaltres  compreu  la  diadema;  que  val- 
gui cinquanta,  seixanta,  lo  que  hi  volgueu 
destinar,  i  jo  us  donaré  aquelles  sis  perles 
tan  bones,  sabs...  aquells  sis  botonets  que 
em  va  regalar  En  Dionís  quan  ens  vàrem 
casar,  i  dieu  a  l'argenter  que  els  hi  posi... 
Això  ho  farà  desseguida,  ^no  et  sembla-... 
Pugeu,  pugeu,  que  us  les  donaré. 

(  Va  cap  a  la  dreta.) 
TECLA 
{Baix,  a  Ramon) 

Veus  si  n'és  de  presumida?  Ja  no  en  té 
prou  amb  la  diadema.  Ella  hi  ha  d'afegir 
les  perles. 

SENYOR  RAMON 
{Baix,  anant  cap  a  la  dreta,  segon  terme., 
Ara  ja   han   mocegat   l'ara  de  la  vanitat. 
Demà  mocegaràn  el  de   l'ambició.    La   Re- 
mei serà  meva. 

TECLA 

Del  nostre  noi,  si  de  cas! 

SENYOR  RAMON 

Bé,  és  un  dir! 

TECLA 

Ah,  és  que...  no  fem  coses;  que  tu...  «a 
cent  anys,  coteta  verda». 

5fi 


EL  PREMI  DE  LHERMOSURA 

REMEI 
{Entrant  per  segona  dreta) 

Pugin,  pugin;  tinguin  compte  amb  l'es- 
cala. 

AGUSTINA 
{Des  de  la  finestra) 
Pugeu,  pugeu! 

SENYOR  RAMON 
(A  Ramonet) 

Au!...  Queda't  amb  ella  tu,  mussol. 

RAMONET 

No  vull! 

SENYOR  RAMON 

No  vols!  No  vols!... 

RAMONET 

Torni'm  el  retrat  de  la  Raquel,  papà. 

(Se'w  van  per  segona  dreta.) 

SENYOR  RAMON 
{Menaçant-lo) 

Passa  a  dalt,  desvergonyit!  {Passant  l'úl- 
tim i  treient-se  el  retrat  de  la  butxaca; 
a  part.)  Oh,  i  és  guapa  aquesta  dóna! 


ESCENA  XVIII 
Remei  i  Dionís 

REMEI 
(Amb  alegria  concentrada,  al  veure  entrar  a  Dionís) 

Pare!  No  li  ha  dit  res,  En  Peret? 

DIONÍS 

No,  filla;  ell  no  m'ha  dit  res.  Però  ja  me 

ho  han  contat,  ja!  Tot  Barcelona,  en  va  plè. 
{La  Remei  es  va  posant  trista.)  La  reina! 
La  reina  dels  Mercats!  Quina  alegria,  oi, 
cap  de  pardalets? 

REMEI 
{Trista,  es  deixa  caure  en  una  cadira.  Apart.) 

No  li  ha  dit!...  No  li  ha  dit  res! 

DIONIS 

Haurem  de  tirar  la  casa  per  la  finestra! 
L'olla  gran  dins  de  la  xica!  Que  en  deu 
estar,  de  tova,  ta  mare,  oi?  Ah,  i  jo  també, 
que  consti. 

TECLA 
{Des  de  la  fiuestra;  crit  de  joia) 

Dionís! 

DIONIS 
{Guaitant  a  la  finestra) 

Oh!...  En  Ramon!...  La  Tecla  de  Vila- 
noveta!...  {A  part.)  Ja  hem  rebut!  {Va  cap 
a  la  dreta,  segon  terme.)  Què  tal?  (Apart) 
Ai,  pobres  de  nosaltres! 

(Se'n  va  per  segona  dreta  ) 


ESCENA  XIX 
Remei  i  Peret 

REMEI 

Tampoc  ha  gosat  dir-li! 

{Remei  va  per  plorar,  però  al 
adonar-se  de  Peret  que  entra, 
dissimula.   Peret,    després    de 

tancar  la  porta  darrera  seu,  se 
treu  la  americana,  la  penja  i 
s'acosta  a  Remei  per  darrera.) 

PERET 
Noia,  no  sé  què   dir-t'hi,    però   no   m'he 
atrevit.   No  he  trobat  l'oportunitat,  sabs? 
No  ha  vingut  a  tom...  Això  són   coses  que 
han  de  venir  rodades. 

REMEI 
{Amb  fingit  desdeny) 

Tu  mateix. 

PERET 

Et  juro  que  no  hi  ha  hagut  ocasió. 


(Pausa) 


REMEI 
(Fredament) 

Tu  mateix,  home,  tu  mateix. 

PERET 
(Apropant-se,  amorós) 

Remei...  Remei! 

REMEI 

Què? 

PERET 

Xo  en  vulguis  ésser  de  reina.    Renuncia. 

RE.VTEI 

Per  què? 

PERET 

Fés-ho  per  mi!  No  en  vulguis  ésser! 

REMEI 
(Alçant-se,  digna,  amb  una  revolada) 

Ah,  no!...  Es  a  dir  que  vosaltres,  els  jo- 
ves,   podeu   ésser   covards,  i  nosaltres,   les 

noies,  no  tenim  dret  a  ésser  febles?  En  quin 
llibre  ho  has  trobat?...  Seré  reina!...  Seré 
reina!. .. 

(Passa  a  la  banda  de  la  taula.) 

PERET 
(Sumís,  retirant-se  cap  al  fons) 

Alabat  sia  Déu.  Si  ets  reina,  faci's  la  teva 
reial  voluntat.  (Pausa.  Se  sent,  al  fons,  una 
veu  de  dona  que  diu  «Ave  Maria/».  Peret, 
obrint  la  porta  del  fons  i  canviant  el  tò 
dramàtic  afectat  per  altre  tò  f estos  i  na- 
tural.) Hola!  Ets  tu?...  Què  hi  vols,  xata?... 
penca  o  morro? 

(Peret  se'n  va  a  la  botiga,  tan- 
cant la  porta  darrera  seu  tie- 
tnei  arrenca  el  plor  de  cap  a 
la  taula.  \ 


TELO 

Mateixa  decoració  del  primer,  però  guarnida  a  ca- 
prici amb  paper  retallat  i  cadeneta. 


ESCENA  PRIMERA 
Tecla,  Agustina  i  Ramon 

TECLA 

Doncs,  sí,  l'altre  dia  vam  dur-lo  acà'l 
metge,  perquè,  filla,  jo  ja  no  sabia  per  quin 
cantó  girar-me.  Sempre  encaparrat,  mut, 
que  ja  el  veus  que  no  parla.  «Què  se  sent?» 
va  preguntar-li  el  doctor.  I  ell  vinga  mut  i 
encaparrat.  Res...  que  vaig  haver-li  de 
dir  jo,  lo  que  ell  se  sentia.  «Està  molt  trist» 
li  vaig  dir.  «Miri  si  n'estarà,  de  trist,  que 
de  vegades  fins  fa  versos.»  El  metge  que 
se'l  mira,  el  palpa,  l'escolta,  el  sacseja  de 
tot  arreu  i  em  diu  a  cau  d'orella:  «An  aquest 
noi  l'han  de  casar!»  Sabs...  m'ho  diu  aixís, 
a  boca  de  jarro.  Figure't!  Em  va  fer  l'efecte 
d'una  escopetada.  «Pobre  de  mi!»  vaig 
dir-me  jo. 

SENYOR  RAMON 
{A  part.) 

Pobre  d'ell,  podies  haver  dit. 

TECLA 

Pobres  de  tots  nosaltres!  «Si  és  un  in- 
fant!» pensava.  «Si  no  té  cap  any!»...  Però 
res,  que  ens  equivocàvem.  Es  veu  que  hi 
han  naturaleses,  i  la  seva  vol  que  a  vint 
anys  ja  sigui  tot  un  home. 

SENYOR  RAMON 

Va  :i  temperaments  això;  jo  no  ho  vaig 
ésser  fins  als  trenta  quatre. 

TECLA 

Heu's-aquí  que,  des  d'aquell  dia,  vinga 
rumiar,  vinga  rumiar,  quan  tot  d'un  plegat 
Nostre  Senyor,  an  aquest  i  a  mi  va  il•lumi- 
nar-nos amb  una  gran  pensada:  <;Quina  noia 
millor  que  la  de  l'Agustina,  la  Remei,  que 
ha  tombat  ja  els  dinou  i  deu  ésser  tota  una 
donassa? 

AGUSTINA 

I  tal  donassa! 

SENYOR  RAMON 

Que  si  l'arribem  a  trobar  pel  carrer  no  la 
hauríem  pas  coneguda. 

TECLA 

Què  et  diré!...  Ho  trobo  tan  bonic  poguer 
arreglar  un  casament  de  dos  joves  que  se 
hagin  criat  junts,  que  hagin  jogat  de  mai- 
nades... ell  till  únic,  ella  filla  única...  Que  an 
ella  no  li  ha  de  mancar  res,  que  an  ell,  grà- 
cies a  Déu,  tampoc...  Vaja,  no  diguis,  que 
si  te'ls  mires  semblen  fets  l'un  perl'altre. 

SENYOR  RAMON 

Tap  i  carabaça. 

AGUSTINA 

Sí,  de  tipu,  no  diré  que  no.  Jo,  per  mi, 
quasibé  us  haig  de  confessar  que  fóra  el 
meu  gust,  però,  ja  ho  compendràs,  Tecla,  i 
tu  també,  Ramon,  això  ha  d'ésser  una  cosa 
conjuminada  i  amb  avinença  de  tots... 

TECLA 

Bé,  està*clar...  Però  tu  hi  pots  fer  molt! 

SENYOR  RAMON 

Molt,  hi  pots  fer. 

AGUSTINA 
(Per  la  Remei,  que  entra.) 

Calleu,  que  vé  la  noia. 

SENYOR  RAMON 

Ja  en  parlarem. 

TECLA 

Sí,  més  tard  en  parlarem. 


ESCENA  II 

Mateixos  i  Remei 

{Entra  pel  fons  amb  trajo  de  carrer.) 
REMEI 

Ai,  gràcies  a  Deu  que  soc  aquí! 

SENYOR  RAMON 

Hola! 

AGUSTINA 

Mira  si   s'han  portat   bé  els   teus   oncles. 
Aquí  tens  la  diadema. 

REMEI 

Ai,  gràcies!...  Que  és  hermosa!  Quin  goig 
que  hi  fan  les  nostres  perles! 

TECLA 

Faràs  molta  patxoca.  Però,  no  sé,  et  veig 
poc  alegra!... 

REMEI 

L'alegria  que  sento  només  es  d'agrai- 
ment,  perquè  veig  que  tot-hom  m'estima, 
però  jo,  per  mi,  de  bona  gana  ho  deixaria 
córrer. 

{Se  va  treient  els  guants  i  es  re- 
tira cap  a  J.a  dreta  ) 

AGUSTINA 

Vaja,  dóna,  també!... 

TECLA 

I  deixa-la  dir!  Si  de  ganes  se'n  mor! 

AOUSTINA 

No,  jo,  la  veritat,  també  penso:  pobreta, 
i  si  això  li  servís  de  mala  estrugancia?  Per- 
què de  vegades  Nostre  Senyor  la  castiga,  la 
vanitat  de  la  gent. 

TECLA 

Ah,  això  sí.  Quants  casos  se  n'han  vist! 
Mira,  sense  anar  més  lluny,  una  planxadora 
de  sota  de  casa,  que  ho  digui  aquest,  que 
s'hi  feia  més  que  jo... 

SENYOR  RAMON 

Qui?...  jo? 

TECLA 

Sí,  no  ho  neguis.  Si  ara  fóssim  soles  ja  li 

contaria  tot,  a  l'Agustina;  que  d'aquí  va 
venir  la  tirria  que'm  tenia,  que  fins  a  la 
eixida  va  posar-me  una  escombra  a  la  fune- 
rala  en  senyal  de  desprecio.  Doncs,  aque- 
lla... déu-la-faci-boua,  així  m'ho  fa  dir,  se 
tenia  per  la  xicota  més  guapa  de  Vilano- 
veta,  quan  ve't-aquí  que  «de  la  noche  a  la 
manana»,  filla,  m'agafa  una  verola  d'aque- 
lles tan  tremendes,  i  ara  el  seu  cutis  sembla 
una  escorredora. 

AGUSTINA 

Déu  nos  en  guard! 

TECLA 

Però  el  cas  de  la  Remei  és  diferent. 

SENYOR  RAMON 

Ah,  es  clar!...  I  tan  diferent!  Perquè 
aquí  no  és  ella  la  que  es  té  per  maca,  sinó 
que  li  tenen  els  altres. 

TECLA 

I  li  tenen  amb  raó. 

REMEI 
(Entrant per  i.a  dreta.) 

Vaja,  prou;  ja  els  tinc  dit  que  no  se'n  bur- 
lin més  de  mi. 

AGUSTINA 

No  t'enfadis,  dóna.  El  fet  és  que  havem 
de  acceptar  l'homenatge,  ï  rebre'l  de  grat  o 
de  no  grat...  aneu-ho  a  sapiguer! . . .  com  una 
benedicció  o  com  un  càstic. 

TECLA 

I  el  vestit,  Remei? 

AGUSTINA 

Ai,  quedarà  molt  bufó! 

REMEI 

Pugin-lo  a  veure. 

AGUSTINA 

Té  raó;  pugeu,  pugeu  vosaltres  mateixos; 
ja  hi  ha  la  modista  a  dalt. 

TECLA 
(A  Remei.,} 

Apa,  alegre 't  bajoca! 

SENYOR  RAMON 

Deixeu-la. 

TECLA 

Està   bé   que's   faci  la  desmenjada,  però 
no  tant! 

(Tecla  i  Ramon  se'n  van  per  2.*- 
dreta.) 


ESCENA  III 

Agustina  i  Remei 

(Al  fons,  en  Ventureta  frega  unes  balances) 

AGUSTINA 
(A  Ventureta.,) 

Ben  lluent,  Ventureta!...  Això  avui  té 
d'estar  com  una  plata.  {A  Remei.)  Què? 
No  has  trobat  cap  conegut? 

REMEI 

No  puc  donar  un  pas  pel  mercat.  Tot- 
hom m'esbronca. 

66 


EL  PREMI  DE  L'HERMOSURA 
AGUSTINA 

Ai,  la  meva  filla!...  Es  clar;  te  deuen  do- 
nar l'enhorabona. 

REMEI 

Aquells  beneits  de  dependents  del  «Col- 
mado»,  els  hagués  vist!...  tots  a  la  porta, 
posats  en  fila,  els  uns  presentant  -me  ar- 
mes amb  l'escombra,  els  altres  aplaudint- 
me,  cridant,  esvalotant,...  què  sé  jo,  lo  que 
m'han  dit!...  semblaven  bojos! 

AGUSTINA 

Naturalment,  dóna!...  No  n'hi  han  poques 
de  mils  i  mils  de  noies  que  te  l'envegen, 
avui,  la  teva  sort!  I  els  pretendents  que  et 
sortiran!...  {Canviant  de  tò.)  Oh,  i  ara  que 
dic  de  pretendents,  no  l'has  observat,  aquest 
dematí,  en  Ramonet?...  Sembla  com  si  s'ha- 
gués fixat  amb  tu... 

REMEI 

No;  els  que  s'hi  fixen,  amb  mi,  són  els 
oncles. 

AGUSTINA 

Bé!...  és  igual,  pel  càs! 

REMEI 

Ell,  lo  que  m'ha  semblat,  un...  {Rient  i 
tapant-se  la  boca.)  Ai!...  no  m'ho  faci  dir, 
que  a  la  magestat  d'una  reina  no  li  està 
gens  bé  això  d'esqueixar-se  de  riure. 

AGUSTINA 

Què  vols  dir?...  no  és  tan  desnarit  com 
suposes,  en  Ramonet!...  Pensa  que  les  noies 
que  miren  massa  prim... 

REMEI 

Bé,  bé,  no  m'agrada. 

AGUSTINA 

Ruraía-t'ho,  creu-me.  Serà  gaire  bonic 
que,  després,  la  gent  digui:  «Sabeu  la  Re- 
mei de  La  Pesca  Salada?...  Doncs  ha  fet 
salat!  S'ha  quedat  per  vestir  sants»...? 

REMEI 

No  m'hi  quedaré,  si  Déu  ho  vol! 

AOUSTINA 
(Guaitant  al  fons  ) 

Mira-te'l;  aquí  el  tens.  Surto  a  despat- 
xar, jo,  noia. 

REMEI 

Sí,  ja  ens  pot  deixar  sols,  ja;  que,  amb  ell 
rai,  no  corro  cap  perill. 

(Agustina  se'n  va  pel  fons.) 


ESCENA  IV 
Remei  i  Ramonet 

RAMONET 
{Entra  amb  un  crisantemo  al  trau.) 
Hola,  Remei! 

REMEI 

Hola,  cosinet!...   On   vas  amb  aquest  cri- 
santemo tan  maco? 

RAMONET 

Té.  Aquí  el  tens;  és  tot  per  a  tu. 

(Li  dóna.) 

68 


EL  PREMI  DE  L'HERMOSURA 
REMEI 

Tot?...  Ai,  gràcies!  I  que  és  bufó! 

RAMONET 

Qui? 

REMEI 
{Rtent.) 

Tu  i  la  flor;  tots  dos. 

RAMONET 

Tu  sí  que  n'ets,  de  bufona,  i  que  t'has  fet 
gran,  que  no  sembles  la  mateixa.  {Apart) 
Ja  està,  ja  he  sortit  del  pas.  No  sé  què  més 
volen  que  li  digui  an  aquesta  xicota? 

REMEI 

Sí,  eh?  {Rin.)  Vols  portar-me'l  tu  mateix 
a  dalt?  Ara  hi  ha  els  teus  papàs. 

RAMONET 

Amb  molt  gust. 

REMEI 

Trobaràs  un  gerret  damunt  la  taula;  pó- 
sa-li  si  et  plau.  Haig  de  vigilar  el  fogó,  jo, 
sabs?...  Fes-me  aquest  favor,  sents,  bon 
minyó?... 

(Se'n  va  per  1  a  dreta.) 

RAMONET 

Sí,  dóna,  sí.  {Apart?)  Ella  em  diu  bon  mi- 
nyó, la  sogra  aixerit...  Aquests  de  La  Pes- 
ca et  tiren  l'am,  Ramonet! 

(Va  en  direcció  a  2.a  dreta  i  veu 
venir  a  PeretJ 

ESCENA  V 
Ramonet  i  Peret 

fPeret  entra  pel  fons.) 
RAMONET 

Vens  bé,  Peret.  Et  necessito.  M'hauries 
de  fer  de  bò  amb  la  Remei. 

PERET 

Qui,  jo?...  Precisament  haig  d'ésser  jo,  qui 
t'hi  faci  de  bò?  {Riu.)  Descuida,  home. 

RAMONET 

Fes-me  aquest  favor,  eh!...  Em  sembla 
que  de  tu  n'ha  de  fer  cas  la  meva  cosina. 

PERET 

Ah,  sí!  Sí,  que  en  fa  cas,  de  mi!  Veus?... 
Això  sí  que  ho  endevines. 

RAMONET 

Quan  jo  li  parlo  sempre  riu...  Tot  s'ho 
pren  rient. 

PERET 

Si  riu,  senyal  que  t'estima,  home!  Tu  no 
perdis  les  confiances;  posa't  tranquil  i... 
empren-la. 

RAMONET 

Oh,  tranquil  ja  n'estic.  A  mi  si  que... 
sabs?...  Jo...  jo...  la  Raquel!...  Però...  digues... 
com  l'empendríes  tu  an  aquesta  xicota? 

PERET 

Molt  senzill.    Li  agafes   una  mà  i  li  dius: 

«Prenda,  més  que  prenda:  aixís  com  hi  ha 
el  rei  del  petroli,  i  el  rei  dels  ferrocarrils,  i 
el  rei  del  sucre,  tu  ets  la  reina  de  la  tunyi- 
na.»  {Apart.)  I  ja  veuràs  com  tot  seguit  te 
clava  un  peixo-palo  entre  cap  i  coll! 

RAMONET 

Sí  que  ho  faré!...  Però  tu  fes-m'hi  de  bó, 
eh!...  fes-m'hi  de  bò,  quan  la  vegis. 

PERET 

Descansa-hi. 

RAMONET 

Que    hi   descansi?...  Amb  ella?...  Home, 
això  no  encara! 

PERET 

Vull  dir  que  no  en  passis  ànsia. 

fRamonet  se'n  va  per  2?-  dreta  ) 


ESCENA  VI 

Peret,  Remei  i  després  Ramonet 

remei 

{Entrant  per  l.%  dreta  amb  alegria.) 
Ja  ets  aquí? 

PERET 

Salut,  Majestat. 

REMEI 

Què?...  Li  has  parlat,  al  últim? 

PERET 

Noia,...   no  sé  què  dir-t'hi;  no  he  tingut 
cor. 

REMEI 

No  has  tingut  cor  perquè  no'n  tens;  per- 
què no  m'estimes. 

PERET 

Ha  de  venir  bé,  dóna.  Tingues  espera. 

REMEI 

Just!...  Espera,  i  els  altres  van  tirant  el 
projecte  endavant. 

PERET 

Quin  projecte? 

REMEI 

Els  oncles  de  Yilanoveta  volen  demanar 
la  meva  mà  per  a  en  Ramonet. 

PERET 
(Rient.) 

Per  a  en  Ram...?  Pfff!...  Va,  ximple!...  no'm 
facis  riure!... 

REMEI 

Avui  mateix;  i  si  tu  no  t'espaviles  a  par- 
lar-li abans, — tinga-ho  entès — per  la  meva 
part,  els  hi  diré  que  sí. 

PERET 

Bé!...  Si  m'estimes,  no'ls  hi  diràs  que  sí. 

REMEI 

Estic  ben  decidida. 

PERET 

Està  bé,  dóna!...  Miraré  de  parlar-hi  avui 
mateix...  o  demà. 

REMEI 

Demà!...  Just!  Allarga-ho  una  mica  més 
encara! 

PERET 

Avui,  doncs.  Ja  ho  tinc  pensat,  mira:  co- 
mençaré per  dir-li  que  ara  que  ja  estic  al 
corrent  de  la  teneduría — que  ja  sabs  que 
l'he  anada  estudiant  a  hores  perdudes,  sen- 
se dir  res  a  ningú — que'm  tregui  de  la  bo- 
tiga i  que'm  posi  a  l'escriptori.  Ja  és  hora 
que  aquest  establiment  porti  llibres  con- 
forme i  no  que  s'apunti  tot  en  un  dietari 
del  Bnisi,  com  ha  fet  sempre  el  teu  pare. 

REMEI 

Amb  això  tens  tota  la  raó.  Veus?...  Quan 
parles  amb  mi,  sabs  parlar,  parles  bé... 
Però  no  li  diràs;  com  si  ho  veges;  no  sabràs 
dir-li 

PERET 

Em  sembla  que  sí. 

REMEI 

Em  sembla!...  Però...  ;que  t'ha  negat 
mai  res,  el  pare?...  Ni  que  tinguessis  de 
haver-te-les  amb  un  tigre!... 

PERET 

Sempre  m'ha  fet  molt  respecte,  ja  ho 
sabs. 

REMEI 

Els  homes  que's  volen  casar  han  d'ésser 
més  valents. 

PERET 

Sí;  però  les  dones  que's  volen  casar  han 
d'esser  menos  cap-verds;  no  han  de  voler 
agradar  a  tot-hom,  com  fas  tu. 

REMEI 

Perquè  ho  dius  això? 

PERET 

Remei!...  No  ho  vulguis  ésser,   de  reina! 

REMEI 
(Amb  fingida  energia.) 

Sí,  sí;  seré  reina.  Només  per  fer-te  enra- 
biar. Ara  més  que  mai!  Seré  la  reina  dels 
mercats  i  la  promesa  del  meu  cosí!... 

PERET 
(Aga/ant-li  una  ma.) 

Però...  <;és  veritat  que't  volen  prometre 
amb  en  Ramonet? 

RAMONET 
(Treient  el  cap  per  2*  dreta) 

(Ara!  Ara  es  veu  que  m'hi  fa  de  bò!) 

REMEI 

La  mare  hi  vé  bé,  diu  que  casant-me  amb 
ell  podria  canviar  de  posició,...  que  arriba- 
ria a  ésser  una  senyora. 

PERET 

Senyora!...  De  bacallanera  a  senyora! 
No'n  creguis  res,  Remei,  no'n  creguis  res. 
No  veus  que  les  mans  te  delatarien?... 
Aquestes  mans  que  jo  trobo  hermoses,  per- 
què són  com  les  meves;  fetes  al  treball  de 
cada  dia,  perquè  són  germanes  de  les  me- 
ves, però  que,  encara  que  vulguin,  no  po- 
den dissimular  el  seu  otici...  Per  mi,  que  les 
estimo,  sí  que  en  són  de  boniques  aquestes 
mans. 

(Li  besa  les  mans.) 
REMEI 

Vés!...  tan   llarg  de  dits  que  ets  amb  mi  i 

tan  curt  de  paraules  amb  el  pare!...   Au, 
estigues!...  Deixe'm,  que  venen!... 

(Remei  se'n  va  per  i.a  dreta.) 
(Peret  va  cap  a  la  porta  es- 
querra.) 


ESCENA    VII 
Ramonet  i  Peret 

RAMONET 
(Entrant  per  2*  dreta.) 
Peret!...  Pst!...  Peret!...  Em  sembla  que 
m'hi  fas  massa,  de   bò,  amb  aquesta  xicota. 

PERET 

Home,...  et  recomanava. 

RAMONET 

Bé,  doncs,  no  m'hi  recomanis  tant. 

PERET 

Li  deia:  «Veus?...  el  teu  cosí  et  dirà  això, 
i  això,  i  això,...  i  després  te  farà  un  petó... 
aixís,  a  la  mà.» 

RAMONET 

Doncs  t'has  excedit,  ja  t'ho  diré. 

PERET 

Ah,  sí? 

RAMONET 

Si;  a  mi  tan  me  fa,  és  un  dir-t'ho  a  tu, 
sabs?  A  mi...  plim!  Perquè  jo...  jo...  la 
Raquel!  Però  els  meus  papàs  no  hi  estaran 

conformes  en   que  t'excedeixis  per  compte 
meu. 

PERET 

Vosaltres    mateixos!...    De    mal    agraits 
l'infern  n'és  plè. 


ESCENA  VIII 
Mateixos;  Agustina,  Ramon  i  Tecla 

AGUSTINA 
{Entra  pel  fons  portant  un  gran  pot  buit  i  es  dirigeix 
a  i.a  dreta  ) 

Té,  noia!...  {Entrega  el  pot  a  Remei.  Al 
tomar,  miraa  2.ix  dreta,  de  on  surten  Ra- 
mon i  Tecla.)  Ah,  ja  baixeu?...  Ja  l'heu  vist? 

TECLA 

Filla,  quin  vestit! 

SENYOR  RAMON 

Es  ben  bé  de  reina! 

AGUSTINA 

Us  agrada? 

TECLA 

Molt.  {Per  Ramon.)  An  aquest,  sobre  tot. 
Els  enagos  l'han  entusiasmat. 

AGUSTINA 

Que  no  ha  vist  el  magatzem  guarnit,  en 
Ramonet?...  Demà  hi  fem  ball.  Entra-hi, 
entra-hi. 

SENYOR  RAMON 

Sí,  que  hi  entri,  i  que  ajudi  a  treballar, 
si  hi  ha  feina. 

PERET 
(A  Ramonet.) 

Vina;  no  dius  que  has  d'ésser  bacallaner? 
Pose't  aquest  devantal.  (Li coloca  ten  devan- 
tal. )  Començaràs  l'aprenentatge .  T'ensenya- 
ré de  pesar  congres  a  la  bàscula. 

RAMONET 

Es  que  voldria  anar  al  Cementiri  nou,  jo, 
que  encara  no  l'he  vist  mai. 

PERET 

Tan  jove  i  vols  anar  al  cementiri?   No  hi 

portis  pressa,  home!...  Passa,  virol!... 

{L'empeny  cap  a  7.a  esquerra 
i  desapareixen.) 

SENYOR  RAMON 
(A  la  porta  del  fons,  a  Agustina.) 

Mira,  ja  tens  en  Dionís  aquí.  Vaig  fins  al 
estanc,  jo.  Torno  desseguida. 

(Se'n  va  pel  fons.) 


ESCENA  IX 

Agustina,  Tecla,  Dionís  i  Remei 

DIONIS 

Hola,  ilustre  bacallanera! 

TECLA 

Mira-te '1,  que  vé  festós! 

AGUSTINA 

Digues  mestreça  d'establiment  de  «Pesca 
Salada»,  que  fa  més  fi. 

DIONIS 

Ui,  que  és  llarg  això! 

TECLA 

Però  vesteix  més  i  està  més  conforme 
amb  el  vostre  rango. 

DIONIS 

Tan  és  que  risqui  com  que  rasqui.  Per 
molt  que  es  puleixi,  sempre  serà  la  baca- 
llanera  de  sota  les  voltes.  I  jo  el  bacalla- 
ner,  ei! 

TECLA 

Perquè  voldreu. 

DIONIS 

Perquè  hem  nascut  en  mig  la  salabror  i 
no  morirem  d'altra  manera. 

TECLA 

Tenint  diners,  com  no  us  falten,  ben  ton- 
tos  de  no  deixar  la  botiga  i  anar-vos-en 
a  un  piset  del  Ensancke. 

DIONIS 

Si  em  voleu  matar,  tanqueu-m'hi,  en  un 
pis  d'aqueixos. 

AGUSTINA 

No  seria  per  matar-t'hi,  sinó  per  a  des- 
cansar. 

(Entra  Peret,  de  esquerra,  i  es 
posa  a  escriure  a  l'escriptori.) 

DIONIS 

Seria  per  morir-m'hi,  que  és  igual. 

(Remei    atravessa    l'escena    de 
dreta  al  fons  portant  el  pot 

plé  de  pebrots  escalibats;  al 
passar  diu  a  Tecla,  amb  inten- 
ció de  treure-la  de  escena.) 

REMEI 

Tieta,...  vol  vigilar-me  un  moment  lo  que 
hi  ha  al  foc?... 

TECLA 

Sí,  dóna!  Fés,  fés! 

(Tecla  se'n  va  per  l.3-  dreta.} 

AGUSTINA 

Bé,  i  què  heu  fet  al  Born  aquest  dematí? 

DIONIS 

Noia,  en  Peret,  pel  negoci,  és  una  alhaja. 
Cada  dia  demostra  més  condicions.  Ell  tot 
sol  m'ha  fet  una  operació  de  venda,  que't 
dic  que  n'hi  ha  per  a  posar-nos  a  tó. 

AGUSTINA 

Què'm  dius,  ara? 

DIONIS 

Creu-me  que  avui  s'ha  guanyat  un  entor- 
xat  dels  grossos. 


ESCENA  X 

Agustina,  Dionís,  Remei  i  Peret 

remei 

(Desde  la  porta,  a  Peret ) 
Ara,    home!...   Ara!...    Cuita,    no   siguis 
ensa! 

AGUSTINA 

Canviant  de  conversa...  ;que  t'ha  dit  al- 
guna cosa  en  Ramon? 

DIONIS 

No.  Perquè? 

AGUSTINA 

Per  mi  que  han  vingut  per  a  demanar-nos 
la  Remei. 

DIONIS 

Per  a  qui?...  Per  a  aquest  titelleta? 

AGUSTINA 

Jo  crec  que  fora  un  bon  partit. 

DIONIS 

I  cà! 

AGUSTINA 

Les  terres  que  tenen  allà  dalt  valen  bas- 
tant... 

DIONIS 

Valien.  Jo,  què  vols  que't  digui!...  són 
una  gent  que  no  m'entren  gaire  aquests  teus 
parents  de  Vilanoveta. 

AGUSTINA 

Caram!  Ben  bé  que's  porten,  amb  la  noia. 

PERET 
(A  part.) 

Sí,  sí,.--  em  decideixo!...  què  tans  ro- 
manços!. 

REMEI 

Ai,  gràcies  a  Déu!... 

(Peret  avança  cap  a  Dionís,  i 
Remei,  llençant  un  sospir  de 
satisfacció,   se'n  va  pel  fons.) 

PERET 

Senyor  Dionís...    Li  volia  dir  dues   pa- 
raules. 

DIONIS 

Digues. 

PERET 
(Després  de  dubtar  molt.) 

Oi...  Oi  que  s'haurà  de  fer  dissabte  del 
requartet,  per  quan  arribi  el  genero? 

DIONIS 

Tu  diràs!... 

AGUSTINA 

No  ho  sabs  de  sempre? 

DIONIS 

Sembla  estrany  queia  facis,  aquesta  pre- 
gunta. 

PERET 
(A  part.) 

Com  que  no  era  això  lo  que  li  volia  dir, 
maleitsiga  jo! 

REMEI 
(Baix,  treient  el  cap,  a  Peret .) 

Au,  què  fas  parat!...  Tira  al  dret,  home!... 

PERET 
(Baix,) 

Ja  va,  ja!...  Vés,  dóna,  vés! 

REMEI 

Cuita,  cansoner! 

(Remei  se'n  va.) 
PERET 
(Determinant-se  altre  cop.) 

Senyor  Dionís...  No  era  això  lo  que  li 
volia  demanar...  Era  una  altra  cosa  més 
important...  molt  més  important  per   a  mi. 

DIONIS 

Què? 

AGUSTINA 

Explique't. 

PERET 

Si. ..  Si  aquest  vespre  em  deixaria  anar  a 
ballar  al  Repès? 

DIONIS 

Però  si  estàs  tip  d'anar-hi  sense  dema- 
nar-m'ho! 

AGUSTINA 

I  tal,  aquest  també!...  Cada  any  hi  ha 
anat,  i  ara  surt  amb  aquestes?... 

PERET 
(A  part.) 

Vaja,  que  no  puc...  no'n  sé!...  no  m'atre- 
veixo! 

DIONIS 

Oi,  i  ara  que  dius  del  Repès,  vés,  abans 
de  anar  a  la  Duana  arribe't  a  la  barraca,  i 
entere't  de  si  aquesta  tarde  podran  entrar 
les  quatre  carretades. 

AGUSTINA 

Avui  vols  entrar  genero?...  Que  t'has 
tornat  boig? 

PERET 

Molt  bé  diu.  (Apart.)  Maliatsiga  jo!  Ma- 
liatsiga  jo! 

(Pren  la  gorra  i  se'n  va  ) 

DIONIS 

(A  Ventureta,  que  pocs  moments  abans  haurà  anat  al 
magatzem  a  cercar  una  escombra  i  passa  de  es- 
querra al  fons.) 

Tu,  Ventureta,  on  vas?... 

VENTURETA 
(Amb  tò  emfàtic) 

Bé  ha  d'estar  nèT.  el  portal 
per  quan  vingui  el  «concejal». 

(Dionís  li  venta  clatellada) 


ESCENA  XI 

Dionís,  Agustina  i  Remei  i  després 
Tecla  i  Ventureta 


(Remei  entra  pel  fons  i  fa  pos- 
tures a  Dionís  per  veure  si  li 
diu  alguna  cosa.) 

REMEI 
(A  part.) 

Res!.. .  Es  veu  que  tampoc  li  ha  dit  res!... 

(S'asseu  a  una  cadira,  tota  tris- 
ta. Depronte  se  senten  crits  de 
"La  Reina!  La  Reina!  Volem 
veure  la  Reina!  Que  surti  la 
Reina!  Visca  la  Reina!"  So- 
roll de  trencadiça.) 

DIONÍS 

Què  és  això? 

AGUSTINA 

Verge  santíssima! 

TECLA 
(Entrant  per  i.a  dreta.) 

Què  és  aquest  escàndol? 

REMEI 
(Anant  al  fons.) 
Veiam... 

DIONIS 
(A  Remei.) 
Vina  aquí,  tu! 

AGUSTINA 
(A  Remei.) 
No  surtis. 

VENTURETA 
{Entrant  pel  Jons.) 

Hi  ha  una  gentada!  Volen  veure  la  reina; 
volen  que  surti  de  totes  passades  la  Remei! 
Han  abocat  dos  pots  d'olives  i  han  trencat 
la  plata  dels  pebrots  escalibats. 

TECLA 

Jesús  Déu  meu! 

DIONIS 
{A  Ventureta,  que  se'n  va  pel  fons.) 

Tanca! 

AOUSTINA 

Tanca  les  portes,  corre,  abans  no  ens  sa- 
quegin l'establiment. 

(Remei  va  cap  al  fons.) 

DIONIS 

No  surtis,  et  diuen. 

AGUSTINA 

No!...  Ai,  Déu  nos  en  guard!...  Vés  a 
dalt,  noia! 

DIONIS 

Diga'ls-hi  que  ja  la  veuran!...  que  no 
s'impacientin!...  Que  encara  no  se  sab  ofi- 
cialment!... 

AGUSTINA 

Que  no  sabem  res!...  que  no  donem  res! 

REMEI 

Que'm  deixin  tranquila,  que  encara  no'n 

sóc  de  reina...  Que  pot-ser  no'n  seré  mai!... 
{Se'n  va  plorant  per  2?  dreta.) 
(Pausa.) 

TECLA 

Sembla  que  no  criden  ara. 

AGUSTINA 

Sí,  que  s'han  calmat. 

DIONIS 

Val  més  aixís.  {Cridant  al  fons.)  No!  No 
tanquis,  Ventureta!  Ho  vui  obert  de  bat  a 
bat,  encara  que  m'ho  prenguin  tot.  Hi  ha 
res  més  trist  que  una  botiga  tancada?  Qual- 
sevol diria  que  a  casa  hi  ha  un  difunt. 


ESCENA    XII 
Mateixos  i  Ramon 

{Que  entra  pel  fons  i  sent  les 
darreres  paraules  ) 

SENYOR  RAMON 

On  és  el  difunt? 

DIONIS 

No,  res;  no  n'hi  ha  cap. 

SENYOR  RAMON 

Ah!...  em  pensava!...  Quin  espant  m'ha- 
vies donat! 

TECLA 
(Baix,  a  Ramon.) 

Ara  és  l'hora  de  escometre'ls! 

SENYOR  RAMON 

Ara  que  estem  sols,  Dionís,  volia  par- 
lar-te de  quelcom  que  és  d'interès  per  a  tots. 
Tu  sabs  que  el  nostre  Ramonet  es  un  noi 
ben  instruir,  sab  de  comptes,  de  caligrafía, 
coneix  la  partida  doble...  Doncs,  bé...  volia 

demanar-te... 

(Se  sent  trucar  el  telefono.) 

DIONIS 

Dispense'm  un  moment.  ( Va  al  telefono 
i  parla  al  aparato.)  «Sí,...  digui...  Ah,  et9 
tu?...  A  la  tarde?  Està  bé.  Què  hi  ha?... 
Però...  ;qui  t'ho  fa  dir  per  telefono,  això?... 
Sí,  home,  sí,  per  mi  fet,...  no  hi  ha  incon- 
venient.» {Abandonant  V  aparato,  apart.) 
Quin  xicot  tan  estrany!...  (A  Ramon.)  Di- 
gues. 

SENYOR  RAMON 

Volia  demanar-te  que  et  quedessis  el 
nostre  noi  per  dependent. 

DIONIS 

Dependent  per  l'escriptori?  Heu  fet  mig 
minut  tard.  Ara,  ara  mateix  me'n  acabo  de 
quedar  un. 

AGUSTINA 

I  ara!... 

DIONIS 

En  Peret,que  diu  que  voldria  que'l  tre- 
gués  de  la  botiga  i  que'l  posés  de  tenedor, 
i  li  he  dit  que  sí. 

TECLA 
{A  Ramon,  baix.) 

Esguerrada! 

SENYOR  RAMON 
(A  Tecla,  baix  ) 
Insistirem! 


ESCENA  XIII 
Mateixos,  Vicentó  i  Engracieta 

(Vicentó  porta  una  gran  tota  de 
flors  de  paper,  de  la  qual  ne 
penja  una  cinta  amb  lletres.) 

VICENTÓ 

Déu  vos  guard!...  {Mostrant la  toia.)  Per 
la  Remei!... 

AGUSTINA 

Verge  del  cel! 

DIONIS 

Renoi,  quina  toia! 

ENGRACIETA 
(Per  les  flors  ) 

Semblen  de  debò,  oi? 

TECLA 

Més  boniques  que  les  naturals,  són. 

AGUSTINA 

I  quin  llaç! 

VICENTÓ 

Tot  seda  fina.  Llegiu:  «Els  venedors  de 
la  Pescadería  del  Mercat  de  Sant  Josep  a  la 
nostra  Reina  Remei  Sistachs.»  Setanta  dues 
lletres  a  dos  rals  cada  una,  trenta  sis  pes- 
setes. 

AGUSTINA 

Ai,  gràcies. 

VICENTÓ 

En  nom  de  tots  els  peixaters,  que  la  po- 
gueu  lluir  molts  anys,  i  amb  salut. 

AGUSTINA 

En  vida  teva,  Vicentó,  i  de  tots  els  altres. 

DIONIS 

Pugeu-li  vosaltres  mateixos,  a  dalt. 

ENGRACIETA 

Sí,  pugem-hi,  que  li  vull  demanar  que'm 
faci  de  la  corte  de  amor. 

VICENTÓ 

Ja!...  Com  que  veus  que  no  pots  ésser 
cap  d'arengada,  t'acontentes  amb  ésser  cua 
de  lluç. 

AGUSTINA 
{Acompanyant-los  a  2.*  porta  dreta.) 

I  és  clar  que  t'en  farà. 

DIONIS 
{Fent  grupo  cap  a  la  2*  porta  dreta.) 

N'heu  fet  massa,  Vicentó!...  Noia,  Re- 
mei!... Vçs,  que  pugen  a  veure't. 

SENYOR  RAMON 
{Baix,  a  Tecla.) 

Doncs  li  demanaré  diners  sobre  la  linca. 
Com  que  me'ls  deixarà  i  pot-ser  no'ls  hi 
podré  tornar,  entrarà  el  lligament,  i  al  que- 
darse  amb  la  finca,  es  quedarà  amb  el  noi, 
o  amb  una  cosa  o  altre. 

TECLA 

Vols  dir  que  no  ho  han  ensumat,  que  la 
tenim  ja  gravada  amb  tres  hipoteques? 

SENYOR  RAMON 

Tan  se  val.  La  nostra  divisa  ha  d'ésser:  «O 
la  filla  amb  diners,    o   diners  sense  la  filla.» 

AGUSTINA 
{Tornant  a  primer  terme.) 

Tot-hom  l'estima!...  tot-hom!... 

SENYOR  RAMON 
(A  Dionís,  que  també  torna  a  primer  terme.) 

Una  altra  cosa,  volia  dir-te...  Tu  conei- 
xes la  nostra-  hermosa  finca  de  Vilanoveta, 
finca  que  ara  tinc  mig  abandonada  a  causa 
del  meu  nou  càrreg. 

DIONIS 

De  què  fas  ara  allà  dalt? 

SENYOR  RAMON 

De  recaudador  de  les  contribucions. 

DIONIS 

Ah,  ja!  (Apart)   Pobres  contribuients! 

SENYOR  RAMON 

Doncs,  bé,...  He  pensat  que  tu,  que  no't 
vindrà  d'aquí,  podries  distreure... 

(Se  sent  truear  el  telefono.) 

DIONIS 

Permet,  un  instant.  (  Va  al  aparato  i  par- 
la.} «Ah,  ets  tu?...  Digues...  A  quant?... 
Sí,  és  una  ganga!...  En  ferm  i  al  comptat, 
eh?...   En  les  condicions   que  dius,    tira  al 

dret.  Dóna-ho  per  fet,  sí,  sí.»  (Tornant  a 
primer  terine,  a  part. )  Ja  ho  crec  que  és 
una  ganga  (A    Ramon.)  Deies?... 

SENYOR  RAMON 

Que  he  pensat  que  tu,  que  no  et  vindrà 
d'aquí,  podries  distreure  del  negoci  qua- 
ranta mil  pessetes  i  hipotecar-me  la  finca. 
Aixís,  fóra  usurers;  tot  quedarà  a  casa,  en- 
familia... 

DIONIS 

Noi,  Ramon,  ho  sento  moltíssim,  però 
has  fet  mig  minut  tard. 

TECLA 

Com?... 

SENYOR  RAMON 

Altra  vegada? 

DIONIS 

Ara  mateix  les  he  concedides  per  telefo- 
no; quaranta  mil  pessetes  que  tinc  al  Crè- 
dit les  destino  totes  a  un  negoci  que  m'aca- 
ben de  proposar  desde  la  Duana. 

AGUSTINA 

Qui? 

DIONIS 

El  dependent,  en  Peret. 

TECLA 
(A  part.) 

Aquest  Peret  es  la  nostra  mala  sombra! 

ESCENA  XIV 
Mateixos  i  don  Tomàs 

DON  TOMÀS 

Se  pot  entrar? 

DIONIS 

Endavant,  don  Tomàs! 

{Saluden) 
DON  TOMÀS 

Aquí'ls  porto  el  diploma  d'honor,  per  si 
tenen  el  gust  de  posar-lo  en  un  marc. 

DIONIS 

No  faltava  més! 

,  AGUSTINA 

Què  vol  dir  un  marc?...  dos!...  els  que's 
necessitin! 

DON  TOMÀS 

Dintre  d'una  estona,  el  senyor  tinent 
d'alcalde  i  President  del  Jurat  vindrà  a  cer- 
car a  la  Remei  amb  un  landó  del  Municipi 
per  a  endur-se-la  a  la  cerimònia  de  la  coro- 
nació. 

AGUSTINA 

Lo  que  l'Excelentíssim  Ajuntament  dis- 
posi. 

DON  TOMÀS 

On  és  la  noia? 

AGUSTINA 

A  dalt,  que  està  acabant-se  d'  arreglar. 

DION1S 

Pugi,   pugi,   don   Tomàs,  ja  és  de  con- 
fiança, vostè. 

(Don  Tomàs  se'n  va  per  2  ■  dre- 
ta Dionís  i  Agustina  l'acom- 
panyen parlant  baix  fins  al 
peu  de  l'escala.) 


ESCENA    XV 
Mateixos  menys  don  Tomàs 

SENYOR  RAMON 
{Baix  a  Tecla.) 

Ara,  l'últim  cartutxo!...  De  pet  la  mà  de 
la  noia. 

TECLA 
(Baix.)  * 

Sí,  sí,  de  dret  al  bulto,  què  tants  roman- 
ços!... 

(Agustina  i  Dionís  tornen  a  pri- 
mer terme.) 

AGUSTINA 

Pobra  filla  meva!...  es  capaça  de  caure 
en  basca. 

SENYOR  RAMON 
{A  Dionís.) 

Una  darrera  cosa  volíem  solicitar-te...  I 
aquesta  sí  que  et  deixarà  de  pedra.  Espero 
que  no  tindràs  un  nó  per  a  nosaltres,  trac- 
tant-se de  lo  que's  tracta. 

dionís 
Parleu,  veiam. .. 

SENYOR  RAMON 

Doncs  hem  pensat  demanar-te  nada  me- 
nos  que.. . 

{Se  sent  trucar  el  telefono.) 


{ Va  al  aparato  ) 


DIONIS 

Dispenseu,  un  moment. 

TECLA 
{Baix  a  Ramon.) 

Engega  depressa! 

SENYOR  RAMON 
{Baix  a  Tecla.) 

Vols  dir  que  ara  també?.. . 

TECLA 

Uh!...  oh!...  no  te'n  fíis! 

SENYOR  RAMON 

No  pot  ésser,  dóna!...  Seria  massa  casua- 
litat!... 

DIONIS 

{Parlant  al  aparato.) 

«Qui  és?...  ah,  sí!  Ja!...  Ja  t'he  conegut 
amb  la  veu.  Què?...  Com!...  Home!...  Però 
aquestes  coses  de  tanta  trascendencia  no's 
tracten  axis,  per  telefono!...  Qui  sab!...  En 
principi  sí;  jo  no  hi  tinc  inconvenient,  al 
contrari.  Em  dones  una  alegria!...  Per  mi, 
fet!  Dóna-ho  per  fet!.»  {A  Ramon.)  Di- 
gues... digues,  Ramon. 

SENYOR  RAMON 

Res,  doncs...  que  havem  pensat  dema- 
nar-vos  la  noia  pel  nostre  Ramonet. 

DIONIS 

Fills...  esteu  de  desgracia!... 

AGUSTINA 

També?...  Per  telefono?... 

DIONIS 

Mig  minut  tard!    Ara  mateix  me  l'acaben 
de  demanar. 

SENYOR  RAMON 

Però  això  és  un  absurde!...   Una   broma 
de  mal  genero. 

TECLA 
(A  part,  pel  telefono.) 

Mal  com  no's  reventa  aquest  trasto!... 

SENYOR  RAMON 
{Baix  a  Tecla.) 

Ja  ho  veus!  Això  del  telefono  només    va 
bé  quan  convé  que  vagi  malament. 

AGUSTINA 

Escolta,  escolta...    I  qui  és  que   te  la  de- 
mana la  noia? 

DIONIS 

En  Peret,  el  fadrí! 

TECLA 

El  vostre  dependent,  dóna! 

AGUSTINA 

Bé,  bé,  però...  i  tu  què  hi  dius? 

DIONIS 

Jo,  què  hi  dic?...   Que  ja  voldria  veure'ls 
davant  del  capellà  i  que  m'haguessin  fet  avi. 

AGUSTINA 

Això  és  pensar  amb  els  peus! 

SENYOR  RAMON 
{Baix.) 
Anem,  Tecla! 

TECLA 
{Baix.) 

No.  Fem  veure  que  no'ns  hem  enfadat. 

DIONIS 

Diu  que  fa  temps  que  s'estimen.  En  aquest 
assumpte  tots  hem  badat. 

AGUSTINA 

Però  tu  creus  que  és  un  bon  partit  per  la 
nostra  filla,  en  Peret? 

DIONIS 

Lo  que  sé  és  que  és  un  noi  honrat  i  un 
treballador  inteligent,  i  això  em  basta. 

TECLA 

Permet-me  que  et  digui  que  t'has  pre- 
cipitat. Sense  desmerèixer  per  a  res  an 
aquest...  Peret,  podies  trobar  un  pretendent 
més  en  consonància  amb  les  condicions  de 
la  Remei. 

SENYOR  RAMON 

Naturalment. 

AGUSTINA 

Amb  això  té  raó  la  Tecla.  No  tenies  ne- 
cessitat de  mostrar  tanta  fam  per  casar  la 
filla. 

DIONIS 

Prou!...  Vosaltres  sabeu  una  cançó  i  jo 
en  sé  una  altra! 

{Va  cap  a  la  porta  del  fons.) 

AGUSTINA 

Doncs  vès  que  no  te'n  penedeixis. 

(Se'n  va  per  2.*  dreta?) 

TECLA 
(A  Ramon.) 

Deixa-ho  per  mi.  Empendré  directament 
a  la  noia.  Li  diré,  claritu,  que,  del  mateix 
modo  que  nosaltres  l'hem  fet  reina,  la  po- 
dem destronar. 

SENYOR  RAMON 

On  és  el  noi? 

TECLA 
(Senyalant  la  primer  porta  esquerra.) 

Mira-te'l,  allà  dintre,  treballant  com  un 
escarràç.  Quan  ho  sàpiga,  que  no'l  volen, 
què  dirà,  pobriçóí 

SENYOR  RAMON 

Ja  t'ho  pots  pensar.  Dirà:  Jo...  la  Raquel! 
(Se'n  van  per  l'esquerra.) 


ESCENA  XVI 

DlONÍS    i    Peret 

(Perei,  entrant,  tot  content, 
abraça  a  Dionís) 

PERET 

Gràcies!  Gràcies,  senyor  Dionís!  A  vostè 
deuré  la  meva  felicitat. 

DIONÍS 

Tan-de-bò  facis  tu  la  de  la  noia. 

PERET 

Molt  feliços  serem,  no  ho  dubti. 

D10NIS 

Però...  i  que  ets  tonto!...  qui  te  la  fa  dir 
per  telefono  una  cosa  aixís!...  Des  de  on 
has  trucat  l'última  vegada? 

PERET 

Des  d'aquí  al  costat;  del  «Colmado». 

DIONIS 
( Menaçant-lo  carinyosament.) 

Pastanaga! . . .  iquè  n'han  de  fer  les  senyo- 
retes del  Centre  de  si't  vols  casar?...  No 
veus  que'ls  hi  faràs  agafar  gelós?...  Beneit, 
més  que  beneit!... 

{Se'n  va  pel  fons.) 


ESCENA  XVII 
Peret    i   Remei 

(Remei  a  la  finestra.) 
REMEI 

Gràcies  a  Déu! . . .  Diu  que  m'has  demanat, 
al  últim? 

PERET 

Sí,  reina;  ja  som  promesos. 

REMEI 

I  per  telefono!  com   és  que  fas  aquestes 
coses? 

PERET 

Que  ja  estàs  vestida? 

REMEI 

Sí;  ara  em  poso  la  diadema. 

PERET 

Veiam-la. 

REMEI 

Mira-te-la.  {Al  allargar  el  braç  per  a 
ensenyar-li,  li  can  daltabaix.}  Ai...  ara  sí 
que  l'hem  feta  bona! 

PERET 
{Collint-la.) 

Què  has  fet,  desgraciada? 

REMEI 

Pobre  de  mi! 

PERET 

Oh,  i  ha  saltat  una  de  les  perles.  Sort 
que  l'he  vista. 

REMEI 

Ai,  la  mare,  quin  escàndol! 

PERET 

No  t'amoinis.  Vaig  a  fer-la  arreglar. 

REMEI 

A  on? 

PERET 

Al  primer  argenter  que  trobi;  me  l'ado- 
baràn  davant  meu. 

REMEI 

Cuita,  sobre  tot,  que  no  se'n  enterin. 

(Peret   se'n  va  corrent  amb  la 
diadema  ) 

ESCENA  XVIII 

Agustina,  Engracieta,  Vicentó,  don 
Tomàs  i  tot  seguit  Remei 

{Entren  per  2.*  dreta.) 

AGUSTINA 

Veniu  al  menjador;  vina  tu  també,  Vi- 
centó, i  vostè,  don  Tomàs,  que  pendràn 
alguna  cosa. 

VICENTÓ 

Gràcies,  senyora  Agustina. 

DON  TOMÀS 

Amb  el  seu  permís. 

AGUSTINA 

Entrin...  Serveix-los,  Engracieta. 

{Tots  entren  a  1*  dreta  tnenos 
Remei.) 


ESCENA  XIX 

Remei  i  Tecla  i  després  senyor 
Ramon  i  Ramonet 

tecla 

{Entrant  per  esquerra.) 
Si  ara  fos  a  fer,   no  te  la  regalaríem  pas 
la  diadema. 

REMEI 

I  això? 

TECLA 

On  s'és  vist!  Que'ns  la  mereixem,  la  burla 
que'ns  acaba  de  fer  ton  pare?...  Donar  la 
teva  mà  an  aquest  ordinariot  de  Peret!... 
Oh,  i  donar-li  per  telefono!... 

REMEI 

Què  diu  ara!...  De  debò?...  Hi  venen  vé 
els  meus  pares  en  que'm  casi  amb  en  Pe- 
ret?... Ai,  quina  alegria  que'm  dona,  tieta!... 

TECLA 

Tu  també?  Aneu-vos  a  riure  d'uns  al- 
tres! Tens  de  saber  que  si  ets  reina  és  per- 
què nosaltres  te  n'hem  fet.  Perquè  el  teu 
tío  Ramon  ha  ensibornat  an  el  Jurat  per- 
què en  fossis. 

REMEI 

Ah,  sí?  Doncs  no'n  vui  ésser  de  reina  an 
aquest  preu.  Què  s'ha  cregut?...  I,  respecte 
a  la  diadema,  ens  quedarem  les  nostres  per- 
les i  ja  se  la  pot  endur,  i  regalar-la  an 
aquesta  Raquel,  que  és  l'ídol  del  seu  fill. 
Ella  podrà  lluir-la  pels  escenaris  dels  cafès- 
concerts. 

TECLA 

Llenguda,  més  que  llenguda! 

REMEI 

Vagi  en  nom  de  Déu! 

TECLA 

No  haig  d'anar  en  lloc!  Desvergonyida! 

SENYOR  RAMON 
{Entrant  seguit  de  Ramonet/>er  esquerra.) 

Què  teniu? 

RAMONET 

Què  passa,  mamà? 

TECLA 

Aquesta  xafardera,  que  m'està  insultant, 
després  de  haver-te  donat  carabassa,  fill 
meu. 

SENYOR  RAMON 

I  ara!  Remei!... 

RAMONET 

Ah,  sí?...  m'ha  donat  carabassa?  (fregant- 
se  les  mans  de  gust.)  Uva,  Ramonet! 

REMEI 

No'l  veu  com  se'n  alegra?... 

{Musica  a  fóra.) 
SENYOR  RAMON 
(Baix.) 

Calleu,  calleu,  que  vé  el  senyor  Arderius. 

TECLA 
(A  Remei.) 

Tens  sort  que  no  vui  donar  un  espectacle 
davant  de  persones  de  viso,  que  sinó... 


ESCENA  XX 

Mateixos,  Ventureta,  Agustina,  senyor 
Arderius  i  seguici  d'urbans,  serenos,  muni- 
pals,  empleats  del  Mercat  i  gent  del  poble. 


VENTURETA 
(Entrant  pel  fons  amb  un  cove  ple  de   sandwitxos  i 
ampolles.) 

Han  dut  això. 

AGUSTINA 
{Entrant  per  /.»  dreta,  a  Ventureta.) 

Cap  allà  dins!,  cap  allà  dins! 

(Ventureta  và  cap  a  la  l.K  dreta 
i  després  torna  a  sortir  i  va  a 
la  botiga.) 

SENYOR  ARDERIUS 
i  Entra  seguit  de  Dionís  i  de  tot  el  seguici.) 

Senyors!...  Senyora!... 

AGUSTINA 

Senyor  regidor!... 

SENYOR  RAMON 
{Baix,  a  Arderius.) 

Faci  el  pagès,  eh? 

SENYOR  ARDERIUS 
{Baix  ) 

Com  si  no  ens  coneguéssim. 

DIONIS 

Ens  sentim  molt  honrats,  senyor  Arderius 

SENYOR  ARDERIUS 

Abans  de  tot  permetin-me  que'm  posi  als 
peus  de  la  hermosa  Reina,  tot  felicitant-la 
an  ella  i  als  seus  pares. 

AGUSTINA 

Gràcies,  senyor  regidor;  aquest  premi 
ens  honra  molt. 

SENYOR  ARDERIUS 

L'honra  i  la  satisfacció  són  pels  Mercats, 
per  l'Ajuntament  i  per  la  ciutat  de  Barce- 
lona. 

AGUSTINA 

Jo  ja  la'n  trobo  de  guapa  a  la  meva  filla, 

però,  la  veritat,  mai  m'hauria  pensat  que'n 
fos  tant. 

DIONIS 
{Baixa  Agustina.) 

Prou,  dóna,  no  diguis  tonteríes. 

AGUSTINA 

I  lo  que'm  sofoca  més  és  el  veure  que'ns 
assemblem  tant,  ella  i  jo,  que  tot-hom  ho 
diu  que  té  més  de  mi  que  d'en  Dionís,  la 
Remei. 

SENYOR  ARDERIUS 

Sí,  no's  pot  amagar,  no,  la  procedència. 

DIONIS 
{Passant  per  davant  de  Remei,  baix.) 

Vés  si  pots  fer  callar  a  ta  mare. 

REMEI 
{Cridant  a  la  dreta.) 

Don  Tomàs,  Engracieta,.. .  feu-lo  entrar 
al  senyor  Arderius. 

{Entren  Tomàs  i  Engracieta.) 

AGUSTINA 

Sí,  entri  al  menjador,  que  pendrà  alguna 
coseta... 

DON  TOMÀS 

Passi,  passi,  senyor  President  del  Jurat. 

SENYOR  ARDERIUS 

Vostès  s'excedeixen. 

AGUSTINA 

Fugi!...  Que  no'ns  tornem  pobres!...  Mal 

aniria  que  no's  refresqués 

(Engracieta,  Don  Tomàs,  i  Vi- 
cente acompanyen   al   senyor 

Arderius cap  ala  dreta  i  l'om- 
plen de  sandwitxos) 

AGUSTINA 
A  casa  nostra  pocs  compliments. 

SENYOR  ARDERIUS 

Gràcies,  gràcies. 

DIONIS 

Han  de  pendre  la  bona  voluntat. 

SENYOR  ARDERIUS 

{Anant-se  n  per  dreta,  seguit  de  Remei,  Urbà, 

don  Tomàs,  Vicentó  i   Engracieta) 

Massa!  massa  esplèndides,    donya  Agus- 
tina! 

TECLA 
{Baix  a  Ramon.) 

Fins  donya,  es  deixa  dir. 

AüUSTINA 
{A  Ramon  ) 
Entreu  vosaltres,  també. 

TECLA 

Xo.  Nosaltres,  després  de  lo  que  ha  pas- 
sat, ja  hi  estem  de  massa  aquí. 

SENYOR  RAMON 

Tenim  més  amor  propi  del  que  us  penseu, 
nosaltres. 

DIONIS 

Pocs  quartos  teniu! 

RAMONET 

Pocs  quartos?...    A  qui  diu  pocs  quartos? 

SENYOR  RAMON 
(A  Ramonet.) 

No  t'hi  fiquis  tu!...  (A  Dionís.)  Bacalla- 
ner!... 

DIONIS 

Sangonera  dels  pagesos! 

SENYOR  RAMON 

Presumits! 

DIONIS 

Allà  hi  ha  la  porta. 

AGUSTINA 

Dionís,  calma  per  Déu!...  Una  mica  de 
aguant,  en  aquests  moments. 

SENYOR  RAMON 

Els  pocs  diners  que  tenim  els  tenim  en 
làmines  i  no  en  una  cosa  tan  ordinària  com 
el  peixo-palo. 

DIONIS 

Però  demà  que'ns  tinguem  de  menjar  el 
capital,  nosaltres  ens  atiparem  i  vosaltres 
fareu  uns  badalls  de  set  pams. 

AGUSTINA 

Per  l'amor  de  Déu,  calma!...  Feu-ho  per 
la  Remei.  No  li  dongueu  un  disgust  en  un 
dia  com  avui! 

(Remei  entra  i  sent  les  darreres 
paraules.) 

REMEI 

Si  ja  me  l'han  donat,  a  mi,  el  disgust! 
Han  insultat  an  en  Peret  i  m'han  fet  sapi- 
guer  que  el  dec  an  ells,  el  premi.  Reina  per 
la  gràcia  de  Déu  o  per  la  gràcia  del  pamet, 

encara.  Però  reina  per  recomanació  d'un  tío 
com  aquest,  no  en  vui  ésser  de  reina. 

AGUSTINA 

Calma!...  calma!... 

SENYOR  ARDERIUS 
{Entrant,  seguit  de  tots  els  altres.) 

Com!  no  accepta  el  premi? 

ENORAC1ETA 

La  Remei  no  vol  ésser  reina? 

REMEI 

Xo!  no!...  no  en  vui  ésser! 

AGUSTINA 

Verge  dels  set  dolors! 

DIONIS 

Ben  fet,  noia! 

TECLA 
(A  part.) 

Ara  va  bé,  ara! 

SENYOR  ARDERIUS 
(A  don  Tomàs.) 

Necessitem  una  reina  a  corre-cuita. 

DON  TOMÀS 

A  on  la  trobem? 

ENGRACIETA 

Que  no'ls  faria  peça  una  servidora?  {Al 
senyor  Arderius.)  Si  me'n  fa  a  mi,  no's  quei- 
xarà dels  bons  talls.  Els  millors  palpiços 
seran  per  a  vostè. 

(Senyor  Arderius  ofereix  el  braç  a  Eogracieta. ' 

ESCENA    XXI 
Mateixos  i  Peret 


PERET 

'Entrant  corrents  pel  fons  i  entregant  la  diadema 

a  Remei.) 

Les  perles  són  molt  bones,  però  el  demés 
no  val  res;  es  tot  llautó. 

REMEI 

Tan  se  val!  Per  lo  que  té  de  servir!... 

PERET 
^  '    (Baix,  a  Ramon.) 

Una  altra  vegada  gasti-s'hi  un  xic  més  de 
set  pessetes  i  mitja.  (A  Remei)  I  ara,  si  vols 
ésser  reina...  per  mi,  siga-ho. 

REMEI 

No.  Ja'n  tinc  prou  amb  ésser  la  del  teu 
cor. 

SENYOR  ARDERIUS 

Despreciar  aixís  el  premi  de  l'hermosura! 

AGUSTINA 

Quin  trastorn!... 

(S'asseu  i  es  posa  a  plorar.) 

DIONIS 
El  millor  premi  per  a  una  fadrina  guapa 
i  bona  noia  és  un  minyó  honrat  i  treballa- 
dor que  l'estimi  com  Déu  mana. 

TECLA 
(A  Ramonet.) 

Què  hi  dius,  tu,  estaquirot? 

RAMONET 

Jo...  jo,  la  Raquel! 

DIONIS 
(A  Agustina) 

No  ploris! 

REMEI 
(Abraçant  a  Agustina) 

Mare!... 

UN  CARRETER 
(Entrant  pel  fons  amb  un  feix  de  bacallans  ) 

On  van  aquests  bacallans? 

PERET 
(Prenent-los  i  anant-se'n  cap  al  magatzem.) 

Cap  aquí,  tira!,.. 

(Al  compàs  de  la  banda  que 
s'haurà  posat  a  tocar  fa  un 
moment,  desapareixen  pel 
fons  entrebancant-se  amb  el 
carreter  que  va  entrant  ba- 
callans,senyor  Arderius^we 
fa  bracet  amb  Engracieta, 
don  Tomàs  i  tot  el  seguici.) 


TELO 

OBRES  D'EN  JOSEP  BURGAS 

Ptes. 

Vidamor  (poesies  amoroses)  ....  1' — 

Fruit  d'amor  (poesies) 2'— 

El  llibre  dels  petons  (poesies)    .    .    .  0'50 

Jordi  Erin  (epissodi) 0'50 

Calvari  amunt  (qnadre  dramàtic)     .    .  1' — 

Divagant  (monòleg,  traducció)     .     .    .  0'50 

La  carretera  nova  (comèdia,  un  acte)  .  1' — 

La  mà  de  l'home  (monòleg,  arreglo)    .  0'25 

Les  germanetes  (comèdia,  un  acte).    .  1' — 

Peus  de  plom  (monòleg) 0'50 

Estil  Imperi  (epissodi  galant)  ....  l'- 
Ombres d'amor  (fantasia)   1'  — 

Torre-Torretes  (comèdia,  un  acte)  .    .  1' — 

Els  segadors  de  Polònia  (epissodi).    .•  0'50 

Max-King  (caricatura  tràgica,  un  acte)  .  0'50 
Flor  de  Picardia  (versos  d'amor  i  de 

pecat) l'- 
Sota el  sol  de  la  Pàtria  (epissodi  pa- 
triòtic)      0'50 

EI   Premi   de   l'hermosura   (comèdia, 

dos  actes) l'50 


Pessftes 


